Bruxelles, den 6.12.2004

KOM(2004) 774 endelig

2004/0271 (AVC)

Forslag til

RÅDETS AFGØRELSE

om ændring af afgørelse 2001/507/EF og afgørelse 2001/509/EF med henblik på at gøre FN/ECE's regulativ nr. 109 og nr. 108 vedrørende regummierede dæk obligatorisk

(forelagt af Kommissionen)

BEGRUNDELSE

1. REGUMMIEREDE DÆK INDEN FOR FÆLLESSKABET

Formålet med denne afgørelse er at sikre, at de bestemmelser om godkendelse af fabrikationen af regummierede dæk til personbiler og erhvervskøretøjer i Fællesskabet, som er indeholdt i FN's Økonomiske Kommission for Europas (FN/ECE) regulativ nr. 108 (ensartede bestemmelser om godkendelse af fabrikationen af regummierede dæk til motorkøretøjer og påhængskøretøjer dertil)[1] og nr. 109 (ensartede bestemmelser om godkendelse af fabrikationen af regummierede dæk til erhvervskøretøjer og påhængskøretøjer dertil)[2] med senere ændringer, bliver gjort obligatoriske.

Det betyder, at medlemsstaterne kun må give tilladelse til at markedsføre regummierede dæk i Fællesskabet, hvis de er blevet fremstillet i overensstemmelse med forskrifterne i de to regulativer.

Der findes i øjeblikket ingen obligatoriske ensartede bestemmelser om fremstilling af regummierede dæk, der er beregnet til salg og ibrugtagning i Fællesskabet. Det er nødvendigt at forhindre, at der findes forskellige krav til fremstilling af regummierede dæk i de forskellige medlemsstater, da sådanne forskelle besværliggør markedsføringen af disse produkter og fører til interne handelshindringer.

Regummierede dæk udgør en væsentlig del af eftermarkedet inden for bilindustrien i Fællesskabet. Regummierede dæk skal øge dækkenes anvendelsesperiode og forøge antallet af de kørte kilometer. Nogle af de kendte fordele i den forbindelse er, at man kan køre det samme antal kilometer som med sammenlignelige nye dæk, samtidig med at man opretholder en høj ydeevne og sikkerhed. Hertil kommer, at dette produkt er miljøvenligt og medfører energibesparelser i sammenligning med fremstillingen af nye dæk, og at prisen er lavere end for nye dæks vedkommende.

Den obligatoriske anvendelse af forskrifterne i FN/ECE-regulativerne vedrørende fabrikation af regummierede dæk vil bidrage til at sikre dette produkts kvalitet, integritet og ydeevne.

2. FN/ECE-SYSTEMET OG DETS LOVGIVNING OM REGUMMIEREDE DÆK

Den reviderede overenskomst af 1958[3], der blev indgået i FN/ECE-regi, fastlægger procedurer for indførelse af ensartede tekniske forskrifter for nye motorkøretøjer og udstyr, som kan monteres eller benyttes på motorkøretøjer. I overenskomsten fastlægges det, at de kontraherende parter på fabrikantens anmodning skal udstede godkendelser i overensstemmelse med bestemmelserne i de regulativer, der er vedhæftet denne og godkendt af de kontraherende parter, og at de godkendelser, der udstedes i henhold til disse regulativer, gensidigt skal anerkendes[4]. Hidtil er der vedtaget 115 regulativer i henhold til overenskomsten[5].

Ved Rådets afgørelse 97/836/EF[6] blev De Europæiske Fællesskaber den 24. marts 1998 kontraherende part til den reviderede overenskomst af 1958.

Ved sin tiltrædelse af overenskomsten godkendte Fællesskabet omgående en liste på 78 FN/ECE-regulativer. Fællesskabet har sidenhen tiltrådt 20 yderligere regulativer og undersøger i øjeblikket, hvorvidt det skal tiltræde flere regulativer. Som et resultat af Fællesskabets tiltrædelse af disse regulativer skal medlemsstaterne på fabrikantens anmodning udstede og anerkende typegodkendelser, der er meddelt på grundlag af disse regulativer, som alternativer til de tilsvarende EF-direktiver og den tilsvarende nationale lovgivning.

FN/ECE har vedtaget to regulativer inden for området regummierede dæk i henhold til overenskomsten af 1958, nemlig regulativ nr. 108 og nr. 109. Begge regulativer trådte i kraft for de kontraherende parter den 23. juni 1998. Fællesskabet tiltrådte ved Rådets afgørelse 2001/509/EF[7] og 2001/507/EF[8] begge regulativer den 28. oktober 2001.

Regulativerne indeholder foranstaltninger om den tekniske ydeevne og den aktuelle fremstillingskapacitet med hensyn til fabrikationen af regummierede dæk. Bestemmelserne omfatter de metoder, der anvendes af en fabrikant til fremstilling af dækket, og vedrører godkendelsen af regummieringsvirksomheden snarere end godkendelsen af selve de regummierede dæk.

Som et resultat af Fællesskabets tiltrædelse af regulativerne skal medlemsstaterne, hvis en fabrikant anmoder herom, udstede en godkendelse af fremstillingen af regummierede dæk, der opfylder det relevante regulativ. Samtidig skal de på deres eget geografiske område anerkende regummierede dæk, der er fremstillet i henhold til kravene i disse regulativer, og som kommer fra andre kontraherende parter inden for eller uden for Fællesskabet. For eksempel skal indførslen i Fællesskabet af regummierede dæk, der er fremstillet af en virksomhed i Rusland, tillades i henhold til regulativerne, da både Rusland og Fællesskabet er kontraherende parter til overenskomsten af 1958 og har godkendt anvendelsen af begge regulativer.

FN/ECE-regulativ nr. 108 og nr. 109 er imidlertid ikke automatisk obligatoriske i de lande, der er kontraherende parter, og derfor heller ikke i EU-medlemsstaterne. Nogle medlemsstater har gjort opfyldelsen af forskrifter i regulativerne obligatorisk på nationalt plan, det gælder f.eks. Frankrig og Spanien. Medlemsstaterne er imidlertid frit stillet med hensyn til at have parallelle nationale regler som et alternativ til bestemmelserne i regulativerne, og som kan være forskellige fra én medlemsstat til en anden. Følgelig findes der ingen fælles obligatoriske regler om sikkerhed og krav til fremstilling af regummierede dæk til salg og ibrugtagning i Fællesskabet.

3. KOMMISSIONENS FORSLAG TIL AFGØRELSE

I sin afgørelse af 26. juni 2001, hvorved Det Europæiske Fællesskab tiltrådte FN/ECE-regulativ nr. 108 og nr. 109, meddelte Rådet, at det på et senere tidspunkt havde til hensigt ved et fællesskabsdirektiv at ensarte anvendelsen af begge regulativer i Fællesskabet.[9] På baggrund af det begrænsede omfang af den nødvendige lovgivningsmæssige foranstaltning, vil det være hensigtsmæssigt at indføre en sådan bestemmelse ved at ændre Rådets afgørelse 2001/509/EF og 2001/507/EF.

I henhold til betragtning 3 i Rådets afgørelse 2001/509/EF og 2001/507/EF vil den foreslåede afgørelse ikke blive integreret i fællesskabssystemet for typegodkendelse af motorkøretøjer og påhængskøretøjer dertil, som blev fastlagt i direktiv 70/156/EØF[10]. Der findes ikke forskellige typer af regummierede dæk, da det er produkter, som er genfremstillet af brugte dæk. Hertil kommer, at det ikke er nye produkter som sådan, idet der er tale om genfremstillede produkter, som derfor ikke markedsføres for første gang.

2004/0271 (AVC)

Forslag til

RÅDETS AFGØRELSE

om ændring af afgørelse 2001/507/EF og afgørelse 2001/509/EF med henblik på at gøre FN/ECE's regulativ nr. 109 og nr. 108 vedrørende regummierede dæk obligatorisk

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa (FN/ECE) om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter ("Overenskomst af 1958 som revideret")[11], særlig artikel 3, stk. 3, artikel 4, stk. 2, andet led, og artikel 4, stk. 4,

under henvisning til forslag fra Kommissionen[12],

under henvisning til samstemmende udtalelse fra Europa-Parlamentet[13], og

ud fra følgende betragtninger:

(1) FN/ECE-regulativ nr. 109 og nr. 108 fører til en harmonisering af kravene vedrørende regummierede dæk og til et højt niveau af sikkerhed og miljøbeskyttelse. De sikrer den frie bevægelighed for regummierede dæk.

(2) Ved afgørelse 97/836/EF blev Fællesskabet kontraherende part til den reviderede overenskomst af 1958 under FN/ECE. Fællesskabet tiltrådte FN/ECE's regulativ nr. 109 og nr. 108 ved afgørelse 2001/507/EF[14] og 2001/509/EF[15]. Ved sin tiltrædelse af disse regulativer forpligter Fællesskabet sig til at anerkende dem som alternativer til Fællesskabets lovgivning i overensstemmelse med bestemmelserne i artikel 2 og 3 i den reviderede overenskomst af 1958. For at kunne sikre den obligatoriske anvendelse af disse regulativer skal der i Fællesskabets lovgivning imidlertid være fastlagt en bestemmelse herom, jf. artikel 4, stk. 4, i afgørelse 97/836/EF.

(3) På baggrund af det begrænsede omfang af den nødvendige lovgivningsmæssige foranstaltning er det ikke hensigtsmæssigt at indføre en bestemmelse om obligatorisk anvendelse af begge regulativer ved at vedtage et direktiv som meddelt i afgørelse 2001/507/EF og 2001/509/EF,

(4) Afgørelse 2001/507/EF og 2001/509/EF bør ændres i overensstemmelse hermed -

TRUFFET FØLGENDE AFGØRELSE:

Artikel 1

I afgørelse 2001/507/EF foretages følgende ændringer:

1. Den eneste artikel affattes således:

“Eneste artikel

Det Europæiske Fællesskab tiltræder regulativ nr. 109 fra De Forenede Nationers Økonomiske Kommission for Europa vedrørende godkendelse af fabrikationen af regummierede dæk til erhvervskøretøjer og påhængskøretøjer dertil.

Senest ( 6 måneder efter vedtagelsen af denne afgørelse ) vil bestemmelserne i regulativ nr. 109 som fastlagt i bilaget finde anvendelse som en ufravigelig betingelse for markedsføring i Fællesskabet af regummierede dæk, der falder ind under dette regulativs anvendelsesområde.

2. Der tilføjes et bilag som angivet i bilag I til denne afgørelse."

Artikel 2

I afgørelse 2001/509/EF foretages følgende ændringer:

1. Den eneste artikel affattes således:

“Eneste artikel

Det Europæiske Fællesskab tiltræder regulativ nr. 108 fra De Forenede Nationers Økonomiske Kommission for Europa vedrørende godkendelse af fabrikationen af regummierede dæk til motorkøretøjer og påhængskøretøjer dertil.

Senest ( 6 måneder efter vedtagelsen af denne afgørelse ) vil bestemmelserne i regulativ nr. 108 som fastlagt i bilaget finde anvendelse som en ufravigelig betingelse for markedsføring i Fællesskabet af regummierede dæk, der falder ind under dette regulativs anvendelsesområde.

2. Der tilføjes et bilag som angivet i bilag II til denne afgørelse."

Udfærdiget i Bruxelles, den […]

På Rådets vegne

Formand

BILAG 1 Regulativ nr. 109 (Tekst, der er konsolideret af Europa-Kommissionens tjenestegrene)

E/ECE/324-E/ECE/TRANS 505/Rev.2/Add.108

E/ECE/324-E/ECE/TRANS 505/Rev.2/Add.108/Corr.1

E/ECE/324-E/ECE/TRANS 505/Rev.2/Add.108/Amend.1

E/ECE/324-E/ECE/TRANS 505/Rev.2/Add.108/Amend.1/Corr.1

ENSARTEDE FORSKRIFTER FOR GODKENDELSE AF FABRIKATIONEN AF REGUMMIEREDE DÆK TIL ERHVERVSKØRETØJER OG PÅHÆNGSKØRETØJER DERTIL

Regulativ nr. 109

ENSARTEDE FORSKRIFTER FOR GODKENDELSE AF FABRIKATIONEN AF REGUMMIEREDE DÆK TIL ERHVERVSKØRETØJER OG PÅHÆNGSKØRETØJER DERTIL

INDHOLD

REGULATIV | Side |

1. Anvendelsesområde

2. Definitioner

3. Mærkning

4. Ansøgning om godkendelse

5. Godkendelse

6. Forskrifter

7. Specifikationer

8. Ændringer af godkendelsen

9. Produktionens overensstemmelse

10. Sanktioner ved manglende overensstemmelse af produktionen

11. Endeligt ophør af produktionen

12. Navn og adresse på de tekniske tjenester, som forestår godkendelsesprøvningen, på prøveanstalter og på administrative tjenester

BILAG

Bilag 1 - Meddelelse om godkendelse eller udvidelse, nægtelse eller inddragelse af godkendelse eller endeligt ophør af en regummieringsvirksomhed, i medfør af regulativ nr. 109

Bilag 2 - Godkendelsesmærkets udformning

Bilag 3 - Udformning af det regummierede dæks mærkning

Bilag 4 - Fortegnelse over belastningstal og tilsvarende belastningsevne

Bilag 5 - Dækdimensionsbetegnelse og -dimensioner

Bilag 6 - Metode til måling af dæk

Bilag 7 - Metode til udholdenhedsprøvning for belastning/hastighed

Tillæg 1 - Program for udholdenhedsprøvning

Tillæg 2 - Forholdet mellem trykindeks og trykenheder

Bilag 8 - Belastningsevnens variation med hastigheden for erhvervskøretøjer: Radial- og diagonaldæk

Bilag 9 - Forklarende figur

_____________

1. ANVENDELSESOMRÅDE

Dette regulativ finder anvendelse på fabrikation af regummierede dæk bestemt til montering på erhvervskøretøjer og påhængskøretøjer dertil, til anvendelse på vej. Undtaget fra regulativet er følgende:

1.1 Regummierede dæk til personbiler og påhængskøretøjer dertil,

1.2 regummierede dæk med hastighedsevne under 80 km/h,

1.3 dæk til cykler og motorcykler,

1.4 dæk, som oprindeligt er fremstillet uden symbol for hastighedskategori og/eller belastningstal,

1.5 dæk, som oprindeligt er fremstillet uden typegodkendelse og uden påskriften ”E” eller ”e”,

2. DEFINITIONER - se også figuren i bilag 9

I dette regulativ forstås ved:

2.1 ”Sortiment af regummierede dæk”, et sortiment af dæk, som er regummieret i henhold til punkt 4.1.4;

2.2 ”opbygning”, de tekniske egenskaber af dækkets karkasse. Der skelnes især mellem følgende typer opbygning:

2.2.1 ”Diagonaldæk” eller ”krydslagsdæk”, dæk, hvor trådlagene går helt ud til vulsten og er lagt i alternerende vinkler på væsentligt under 90° i forhold til slidbanens midterlinie;

2.2.2 ”diagonalbæltedæk”, diagonaldæk (krydslagsdæk), hvor karkassen er stabiliseret af et bælte bestående af to eller flere omtrent stive trådlag, som er lagt i alternerende vinkler tæt på karkassens vinkler;

2.2.3 ”radialdæk”, dæk, hvor trådlagene går helt ud til vulsten og danner en vinkel på tilnærmelsesvis 90° med slidbanens midterlinie, og hvor karkassen stabiliseres af et omtrent stift bælte langs omkredsen.

2.3 ”Anvendelsesart”

2.3.1 normaldæk: dæk, som er bestemt alene til normal brug på vej;

2.3.2 specialdæk, dæk bestemt til blandet anvendelse, både på vej og uden for vej, eller ved begrænset hastighed;

2.3.3 vinterdæk, dæk, hvor slidbanemønsteret, eller både slidbanemønsteret og opbygningen, er udformet med særligt henblik på at sikre bedre egenskaber end normaldæk i mudder og nyfalden eller smeltende sne. Slidbanemønsteret på vinterdæk har sædvanligvis større mønsterriller (rifler) og massive blokke med større afstand mellem end på normaldæk;

2.4 ”vulst”, den del af dækket, der ved sin form og opbygning ligger an mod fælgen og fastholder dækket på denne;

2.5 ”vævtråde”, de tråde, der danner tekstillaget i dækket;

2.6 ”lag”, lag af parallelle, ”gummi”belagte vævtråde;

2.7 ”bælte”, for radialdæk eller diagonalbæltedæk, et eller flere lag materiale(r) under slidbanen, som er lagt omtrent parallelt med slidbanens midtlinje, således at karkassen fastholdes langs omkredsen;

2.8 ”beskyttelseslag” (breaker), for diagonaldæk, et mellemlag mellem karkassen og slidbanen;

2.9 ”beskyttelseslag” (breaker), for radialdæk, et mellemlag, som ligger mellem slidbanen og bæltet og tjener til at nedsætte beskadigelsen af bæltet;

2.10 ”vulstforstærkning”, materiale, som i vulstområdet beskytter karkassen mod gnidning eller slitage fra fælgen;

2.11 ”karkasse”, den del af dækket, bortset fra slidbane og det yderste ”gummi” på dæksiden, som i oppumpet tilstand bærer belastningen;

2.12 ”slidbane”, den del af dækket, som er bestemt til at komme i berøring med vejen, beskytter karkassen mod mekanisk beskadigelse og bevirker friktionen mod vejbanen;

2.13 ”dækside”, den del af dækket, som er mellem slidbanen og det område, som er bestemt til at være dækket af fælgflangen;

2.14 ”dækkets nedre område”, området mellem linjen svarende til den største dækbredde og det område, som er bestemt til at være dækket af fælgkanten;

2.15 ”mønsterrille”, mellemrummet mellem to tilstødende ribber eller blokke i slidbanemønsteret;

2.16 ”dækbredde”, den lineære afstand mellem de udvendige sider af et oppumpet dæk, som er monteret på den angivne målefælg, fraregnet forhøjninger dannet af påskrifter, udsmykninger og beskyttelsesbånd eller -ribber;

2.17 ”total bredde”, den lineære afstand mellem de udvendige dæksider af et oppumpet dæk, som er monteret på den foreskrevne målefælg, medregnet forhøjninger dannet af påskrifter, udsmykning og beskyttelsesbånd eller -ribber;

2.18 ”dækhøjde”, den halve forskel mellem dækkets udvendige diameter og den nominelle fælgdiameter;

2.19 ”nominelt højde-bredde forhold”, 100 gange forholdet mellem nominel dækhøjde og nominel dækbredde, når disse mål regnes i samme måleenhed;

2.20 ”udvendig diameter”, største diameter af et oppumpet, regummieret dæk;

2.21 ”dækdimensionsbetegnelse”, en betegnelse, som angiver:

2.21.1 Den nominelle dækbredde. Denne angives i mm (undtagen for de dæktyper, hvis dimensionsbetegnelse findes i første kolonne af tabellerne i bilag 5 til dette regulativ);

2.21.2 det nominelle højde/breddeforhold (undtagen for de dæktyper, hvis dimensionsbetegnelse findes i første kolonne af tabellerne i bilag 5 til dette regulativ);

2.21.3 ”d”-værdi: Fælgens nominelle diameter, angivet enten som kode (tal mindre end 100) eller i mm (tal større end 100). Begge angivelser kan benyttes samtidig.

2.21.3.1 I det følgende er d-værdien angivet i mm:

Kode for nominel fælgdiameter - ”d” | d-værdi, i mm |

8 9 10 11 12 13 14 | 203 229 254 279 305 330 356 |

15 16 17 18 19 | 381 406 432 457 483 |

20 21 22 24 25 | 508 533 559 610 635 |

14.5 16.5 17.5 19.5 20.5 22.5 24.5 | 368 419 445 495 521 572 622 |

26 28 30 | 660 711 762 |

2.22 ”nominel fælgdiameter (d)”, diameteren af den fælg, hvorpå dækket er bestemt til at monteres;

2.23 ”fælg”, støtten for dæk og slange, eller, for slangeløse dæk, støtten for dækkets vulster;

2.24 ”målefælg” den fælg, der angives som ”fælgbreddemål” eller ”konstruktivt bestemt fælgbredde” for en given dækdimensionsbetegnelse i en vilkårlig udgave af en eller flere af de internationale dækstandarder;

2.25 ”prøvefælg”, enhver fælg, der angives som godkendt, anbefalet eller tilladt i en af de internationale dækstandarder for dæk af den pågældende størrelse eller type;

2.26 ”international dækstandard”, et vilkårligt af følgende normgivende dokumenter:

(a) The European Tyre and Rim Technical Organisation (ETRTO) 1/: ”Standards Manual”

(b) The European Tyre and Rim Technical Organisation (ETRTO) 1/: ”Engineering Design Information _ obsolete data”

(c) The Tire and Rim Association Inc. (TRA) 2/ : ”Year Book”

(d) The Japan Automobile Tire Manufacturers Association (JATMA) 3/ : ”Year Book”

(e) The Tyre and Rim Association of Australia (TRAA) 4/ : ”Standards Manual”

f) The Assiciacao Brasileira de Pneus e Aros (ABPA) 5/ : ”Manual de Normal Technicas”

g) The Scandinavian Tyre and Rim Organisation (STRO) 6/ : ”Data Book”;

……………………

Dækstandarderne kan rekvireres på følgende adresser:

1/ ETRTO, 32 av. Brugmann _ Bte 2, B_1060 Bruxelles, Belgien.

2/ TRA, 175 Montrose West Avenue, Suite 150, Copley, Ohio, 44321 USA.

3/ JATMA, 9th Floor, Toranomon Building No 1_12, 1_Chome Toranomon Minato_ku, Tokyo 105, Japan.

4/ TRAA, Suite 1, Hawthorn House, 795 Glenferrie Road, Hawthorn, Victoria, 3122 Australien.

5/ ABPA, Avenida Paulista 244_12° Andar, CEP, 01310 Sao Paulo, SP Brasilien.

6/ STRO, Älggatan 48 A, Nb, S_216 15 Malmö, Sverige.

2.27 ”løsrivning”, løsrivning af gummistykker fra slidbanen;

2.28 ”trådseparation”, løsning af vævtråde fra gummibelægningen;

2.29 ”lagseparation”, separation af tilgrænsende lag;

2.30 ”løsrivning af slidbane”, løsrivning af slidbanen fra karkassen;

2.31 ”driftsbeskrivelse”, den kombination af belastningstal og hastighedskategori, som gælder for det pågældende dæk.

2.32 ”belastningstal”, en talkode, som angiver den maksimale belastning, som dækket kan bære, når det anvendes ved en hastighed, som svarer til dækkets hastighedskategori, og i overensstemmelse med producentens forskrifter. Et dæk kan have flere end ét belastningstal, som angiver belastningsevnen ved anvendelse på hhv. enkelt- og tvillingehjul eller angiver en anden lasteevne (entydigt punkt), ved hvilken en ændret belastning i henhold til dette regulativs punkt 2.35 og bilag 8 ikke er tilladt.

En liste over belastningstal og tilsvarende belastningsevne findes i bilag 4.

2.33 Ved ”Hastighedssymbol” forstås:

2.33.1 Et bogstavsymbol, som angiver den hastighed, ved hvilken dækket kan bære den belastning, som angives af det tilhørende belastningstal;

2.33.2 Hastighedskategorier og tilsvarende hastigheder er angivet i følgende tabel:

Hastighedskategori | Tilsvarende maksimalhastighed (km/h) |

F G J K: L M N P Q R S T U H: | 80 90 100 110 120 130 140 150 160 170 180 190 200 210 |

2.34 ”entydigt punkt”, en yderligere driftsbeskrivelse, som er påført ved siden af den normale driftsbeskrivelse, men som ikke må anvendes til beregning af en ændring i belastningsevnen som foreskrevet i dette regulativs punkt 2.35 og bilag 8,

2.35 ”Variation af belastningsevnen med hastigheden”, en alternativ belastningsevne for dækket, når dette anvendes ved en anden hastighed end den, der angives af hastighedssymbolet i den normale driftsbeskrivelse. De tilladte ændringer er angivet i tabellen i bilag 8;

2.36 ”regummieringsvirksomhed” , et anlæg eller en gruppe af anlæg til produktion af regummierede dæk;

2.37 ”regummiering”, fællesbetegnelse for renovering af et brugt dæk ved udskiftning af den slidte slidbane med nyt materiale. Betegnelsen kan også omfatte renovering af dæksidens ydre overflade og udskiftning af toplagene eller beskyttelseslaget. Den omfatter følgende processer:

2.37.1 ”topregummiering”, udskiftning af slidbanen;

2.37.2 ”regummiering”, udskiftning af slidbanen, således at det nye materiale strækker sig ned over en del af dæksiden;

2.37.3 ”vulst til vulst”, udskiftning af slidbanen og renovering af sidevæggen, herunder dækkets nederste del eller en del heraf;

2.38 ”karkasse”, det slidte dæk, bestående af karkassen og den resterende slidbane samt dæksidemateriale;

2.39 ”raspning”, den proces, som anvendes til fjernelse af gammelt materiale fra karkassen for at klargøre overfladen til det nye materiale;

2.40 ”reparation”, det udbedrende arbejde, som udføres på beskadigede karkasser inden for vedtagne grænser;

2.41 ”slidbanemateriale”, materiale af en beskaffenhed, som gør det egnet til at erstatte den slidte slidbane. Dette kan for eksempel omfatte:

2.41.1 ”Slidbanegummi”, forskårne længder af materiale, som er ekstruderet således, at det frembringer den ønskede tværsnitsprofil, og derefter monteret koldt på den forberedte karkasse. Det nye materiale skal vulkaniseres;

2.41.2 ”båndviklet” (strips), et bånd af slidbanemateriale, som ekstruderes direkte, vikles på den forberedte karkasse og opbygges til den ønskede tværsnitsprofil. Det nye materiale skal vulkaniseres;

2.41.3 ”direkte ekstrudering”, slidbanemateriale, som ekstruderes for at opnå den ønskede tværsnitsprofil. Når det nye materiale er ekstruderet direkte på den forberedte karkasse, skal det vulkaniseres;

2.41.4 ”forvulkaniseret”, en tidligere formet og vulkaniseret slidbane, som sættes direkte på den forberedte karkasse. Det nye materiale skal fæstnes til karkassen;

2.42 ”sidegummi”, materiale, som anvendes til at dække karkassens sider, hvorved de nødvendige mærker kan påføres;

2.43 ”bindegummi”, materiale, der anvendes som bindelag mellem den nye slidbane og karkassen samt til reparation af mindre skader;

2.44 ”klæber” (solution) er en klæbemiddelopløsning, som holder nye materialer på plads før vulkaniseringen;

2.45 ”vulkanisering”, betegnelsen for den ændring af det nye materiales fysiske egenskaber, som sædvanligvis frembringes ved udsættelse for varme og tryk i et bestemt tidsrum under kontrollerede betingelser;

3. MÆRKNING

3.1 I bilag 3 findes et eksempel på det regummierede dæks mærkninger.

3.2 Regummierede dæk skal - for symmetriske dæk på begge sider, for asymmetriske dæk i det mindste på den udvendige dækside - være forsynet med følgende mærkninger:

3.2.1 Fabriks- eller firmamærke;

3.2.2 dækdimensionsbetegnelse som defineret i punkt 2.21;

3.2.3 følgende angivelse af opbygningen:

3.2.3.1 For diagonaldæk (krydslagsdæk): Ingen angivelse, eller bogstavet »D« foran fælgdiametermærkningen;

3.2.3.2 for radialdæk: Bogstavet ”R” foran fælgdiametermærkningen samt, valgfrit, ordet ”RADIAL”;

3.2.3.3 for diagonalbæltedæk: Bogstavet ”B” placeret foran fælgdiametermærkningen samt ordet ”BIAS-BELTED”;

3.2.4 Driftsbeskrivelse, bestående af:

3.2.4.1 angivelse af dækkets nominelle belastningsevne i form af det i punkt 2.32 foreskrevne belastningstal;

3.2.4.2 dækkets nominelle hastighedsevne, angivet ved den i punkt 2.33 foreskrevne kode;

3.2.5 I givet fald, alternativ driftsbeskrivelse, det entydige punkt, bestående af:

3.2.5.1 dækkets nominelle belastningsevne i form af de(t) i punkt 2.32 foreskrevne belastningstal;

3.2.5.2 dækkets nominelle hastighedsevne, angivet ved den i punkt 2.33 foreskrevne kode;

3.2.6 såfremt dækket er konstrueret til brug uden indvendig slange, ordet ”TUBELESS”;

3.2.7 for vinterdæk, påskriften M+S eller MS eller M.S. eller M & S;

3.2.8 Regummieringsdatoen som følger:

3.2.8.1 Til og med 31. december 1999: enten som foreskrevet i punkt 3.2.8.2, eller angivet ved en gruppe på tre cifre, hvoraf de to første angiver ugenummeret, det tredje året i fabrikationstiåret. Datokoden kan dække en fabrikationsperiode fra den uge, som angives af ugenummeret, til og med ugenummeret plus tre. F.eks. angiver påskriften ”253” et dæk, som er regummieret i uge 25, 26, 27 eller 28 i 1993.

Datokoden behøver kun være angivet på den ene dækside;

3.2.8.2 fra den 1. januar 2000: Angivet ved en gruppe på fire cifre, hvoraf de to første angiver ugenummeret og de to efterfølgende fabrikationsåret. Datokoden kan dække en fabrikationsperiode fra den uge, som angives af ugenummeret, til og med ugenummeret plus tre. F.eks. angiver påskriften ”2503” et dæk, som er regummieret i uge 25, 26, 27 eller 28 i 2003.

Datokoden behøver kun være angivet på den ene dækside.

3.2.9 For dæk, hvori der kan opskæres nye riller,

på hver dækside, symbolet ” [pic] ” i en cirkel med en diameter på mindst 20 mm, eller ordet ”REGROOVABLE”, støbt i eller på overfladen;

3.2.10 angivet ved ”PSI-indekset”, det dæktryk, som skal anvendes ved udholdenhedsprøve for belastning/hastighed som forklaret i bilag 7, tillæg 2;

denne angivelse behøver kun være anbragt på den ene dækside;

3.2.11 angivelsen ”RETREAD” (regummieret) eller ”REMOULD” (genstøbt) (fra den 1. januar 1999 må kun angivelsen ”RETREAD” benyttes). På anmodning af regummieringsvirksomheden kan samme angivelse tilføjes på et andet sprog.

3,2.12 Angivelsen «ET» eller «ML» eller «MPT» for «specialdæk»[16]

3.3 Før typegodkendelse skal dækkene have en tom plads, der er tilstrækkelig stor til at rumme det typegodkendelsesmærke, som er omhandlet i punkt 5.8 og gengivet i bilag 2 til dette regulativ.

3.4 Efter typegodkendelse skal de mærker, som er omhandlet i punkt 5.8 og gengivet i bilag 2 til dette regulativ, placeres på den tomme plads omhandlet i punkt 3.3; disse mærker behøver kun være påført den ene dækside;

3.5 De i punkt 3.2 omhandlede mærkninger og det i punkt 3.4 og 5.8 foreskrevne typegodkendelsesmærke skal være let læselige og støbt på eller i dækket eller permanent angivet på dækket.

3.6 Såfremt nogen af den oprindelige fabrikants påskrifter stadig er synlige efter regummiering, anses disse for regummieringsvirksomhedens forskrifter og finder anvendelse på det regummierede dæk. Finder de oprindelige påskrifter ikke længere anvendelse på det regummierede dæk, skal de fjernes fuldstændig.

3.7 Det oprindelige godkendelsesmærke ”E” eller ”e” og godkendelsesnummeret samt eventuelle andre senere godkendelsesmærker og -numre fra regummieringsvirksomheden skal fjernes, hvis de ikke længere er gældende.

4. ANSØGNING OM GODKENDELSE

Følgende procedurer finder anvendelse for godkendelse af regummieringsvirksomheder:

4.1 Ansøgning om godkendelse af en regummieringsvirksomhed indgives enten af indehaveren af det fabriksmærke eller handelsnavn, som skal påføres dækket, eller af dennes befuldmægtigede repræsentant. I ansøgningen skal oplyses:

4.1.1 Regummieringsvirksomhedens opbygning;

4.1.2 kort beskrivelse af det kvalitetsstyringssystem, som sikrer effektiv kontrol af, at regummieringsprocedurerne opfylder dette regulativs forskrifter;

4.1.3 navn eller fabriksmærke, som påføres de regummierede dæk;

4.1.4 nedenstående oplysninger vedrørende det sortiment af dæk, som skal regummieres:

4.1.4.1 Sortiment af dækstørrelser,

4.1.4.2 dækkenes opbygning (diagonal, diagonalbælte eller radial),

4.1.4.3 dækkenes anvendelsesart (normaldæk, vinterdæk osv.),;

4.1.4.4 det regummieringssystem og den belægningsmetode, som skal anvendes til de nye materialer, som angivet i punkt 2.37 og 2.41,

4.1.4.5 maksimalhastighedskode for de dæk, som skal regummieres,

4.1.4.6 maksimalbelastningstal for de dæk, som skal regummieres,

4.1.4.7 den internationale dækstandard, som dæksortimentet angives at overholde.

5. GODKENDELSE

5.1 Regummieringsvirksomheden skal for at udføre regummiering være godkendt af de kompetente myndigheder efter dette regulativs forskrifter. De kompetente myndigheder træffer de nødvendige foranstaltninger som foreskrevet i dette regulativ til at sikre, at regummieringen i den pågældende produktionsvirksomhed finder sted i overensstemmelse med forskrifterne i dette regulativ. Regummieringsvirksomheden har det fulde ansvar for, at de regummierede dæk er i overensstemmelse med forskrifterne i dette regulativ og for, at deres ydeevne er tilstrækkelig til normal brug.

5.2 Ud over overholdelse af sædvanlige krav vedrørende indledende vurdering af regummieringsvirksomheden skal den kompetente myndighed påse, at arbejdsgange, driftsbetingelser, anvisninger og specifikationer leveret af materialeleverandøren er udfærdiget på et sprog, som let forstås af regummieringsvirksomhedens ansatte.

5.3 De kompetente myndigheder påser, at der i procedurer og driftshåndbøger for hver regummieringsvirksomhed er fastlagt grænser for, hvilke skader eller flænger i karkassen, som kan repareres med de anvendte materialer og arbejdsgange, uanset om skaden allerede findes eller opstår ved forberedelsen af dækket til regummiering.

5.4 Før godkendelse skal de kompetente myndigheder finde det godtgjort, at de regummierede dæk er i overensstemmelse med dette regulativ, og at de i punkt 6.5 og 6.6 foreskrevne prøvninger med tilfredsstillende resultat er gennemført på mindst 5 (men ikke nødvendigvis over 20) prøver af regummierede dæk, som er repræsentative for det dæksortiment, virksomheden producerer.

5.5 For hvert svigt, som konstateres ved prøven, skal yderligere to prøveeksemplarer af dækket med samme specifikationer afprøves. Såfremt det ene eller begge disse prøveeksemplarer udviser svigt, skal en endelig prøve på to eksemplarer afprøves.

Såfremt den ene eller begge disse prøveeksemplarer udviser svigt, skal godkendelse af regummieringsvirksomheden nægtes.

5.6 Er alle forskrifter i dette regulativ opfyldt, meddeles godkendelse og tildeles et godkendelsesnummer for hver godkendt virksomhed. De to første cifre af dette nummer angiver den ændringsserie, som indeholder de seneste tekniske ændringer af regulativet på den dato, da godkendelsen udstedtes. Godkendelsesnummeret forsynes med den foranstillede angivelse ”109R”, som angiver, at godkendelsen vedrører et dæk, som er regummieret i henhold til dette regulativs forskrifter.

Samme myndighed kan ikke tildele samme nummer til en anden produktionsvirksomhed, som omfattes af dette regulativ.

5.7 Underretning om godkendelse, udvidelse, nægtelse eller inddragelse af en godkendelse, eller endeligt ophør af produktionen i henhold til dette regulativ, skal gives de kontraherende parter, der anvender dette regulativ ved brug af et oplysningsskema svarende til modellen i bilag 1.

5.8 På regummierede dæk, som overholder dette regulativ, skal der på det i punkt 3.3 angivne sted ud over de i punkt 3.2 foreskrevne mærker påføres et internationalt godkendelsesmærke, bestående af:

5.8.1 En cirkel, som omslutter bogstavet ”E”, efterfulgt af kendingsnummeret på den stat, som har udstedt godkendelsen. [17]; og

5.8.2 af det i punkt 5.6 omhandlede godkendelsesnummer.

5.9 I bilag 2 til dette regulativ er givet et eksempel på godkendelsesmærkets udformning.

6. FORSKRIFTER

6.1 Dæk må ikke modtages til første regummiering, medmindre de er typegodkendt og forsynet med påskriften ”E” eller ”e”; denne forskrift er dog ikke obligatorisk før senest den 1. januar 2000.

6.2 Betingelser, som skal være opfyldt inden regummiering:

6.2.1 Dæk skal være rene og tørre, for de inspiceres.

6.2.2 Før raspning skal hvert dæk undersøges omhyggeligt indvendigt og udvendigt for at sikre, at det er egnet til regummiering.

6.2.3 Dæk med synlige skader som følge af overbelastning eller for lavt dæktryk må ikke regummieres.

6.2.4 Dæk som frembyder nogen af nedenstående defekter, må ikke modtages til regummiering:

6.2.4.1 Defekter af generel art:

(a) Gummiet har revner, som når helt ind til karkassen og ikke kan repareres

(b) adskilt karkasse (separation)

(c) væsentligt angreb af carbonhydrider eller kemikalier

(d) brud på eller beskadigelse af vulstens kerne

(e) tidligere reparation af skader uden for de foreskrevne skadegrænser - se punkt 5.3;

6.2.4.2 Forhold, som anses for at være uden for de foreskrevne skadegrænser - se punkt 5.3:

(a) gennemtrængning eller beskadigelse af karkassen efter forberedelse til reparation

(b) flere skader for tæt på hinanden

(c) væsentlig beskadigelse af innerliningen

(d) beskadigelse af vulst

(e) blottelse af karkassens tråde

f) løse tråde

g) bæltelagsseparation

h) permanent deformerede eller skæve stålkarkassetråde

i) perifere revner over vulsten

j) tæret ståltråd eller kanttråd.

6.3 Forberedelse:

6.3.1 Hvert dæk skal efter raspning og før påføring af nyt materiale dæk igen undersøges grundigt i det mindste udvendigt for at sikre, at det fortsat er egnet til regummiering.

6.3.2 Hele den overflade, som skal påføres nyt materiale, skal være klargjort uden overophedning og må ikke have flænger forårsaget af raspningen eller være flosset.

6.3.3 Hvis der skal anvendes forvulkaniseret materiale, skal konturerne af det forberedte område overholde materialefabrikantens forskrifter.

6.3.4 Skader opstået ved raspning må ikke overskride de angivne grænser for reparation, jf. punkt 5.3, og skal repareres.

6.3.5 Raspningsskader på et radialdæks bælte skal være begrænset til karkassens yderste lag i dækkets topområde. Det første lag, der bliver synligt, anses for et karkasselag, medmindre det med sikkerhed kan identificeres som et beskyttelseslag, i hvilket tilfælde lokal skade kan tillades.

6.3.6 Lokal raspningsskade på et radialdæks bælte kan tillades. Ved større skader er hel eller delvis udskiftning af bæltet tilladt. Hvis dækket er monteret med beskyttelseslag, som med sikkerhed kan identificeres, er det tilladt at fjerne det, hvis det er beskadiget, og det behøver ikke udskiftes.

6.3.7 Blottede ståldele skal hurtigst muligt behandles med et egnet middel som angivet af fabrikanten af det pågældende middel.

6.4 Regummiering:

6.4.1 Regummieringsvirksomheden sørger for, at fabrikanten eller leverandøren af reparationsmaterialet, herunder lapper, er ansvarlig for følgende:

(a) At angive metoder til påføring og opbevaring. På anmodning af regummieringsvirksomheden skal sådanne oplysninger gives på det officielle sprog i den stat, hvor materialerne skal anvendes,

(b) at angive grænser for de beskadigelser, som regummieringsmaterialerne kan anvendes på. På anmodning af regummieringsvirksomheden skal sådanne oplysninger gives på det officielle sprog i den stat, hvor materialerne skal anvendes,

(c) at sikre, at forstærkede lapper til dæk er egnede til formålet, når de anvendes korrekt ved reparation af karkassen,

(d) at sikre, at lapperne kan bære det dobbelte af det maksimale dæktryk, som foreskrives af dækfabrikanten;

(e) at sikre, at eventuelt andet reparationsmateriale er egnet til den påtænkte anvendelse.

6.4.2 Regummieringsvirksomheden har ansvaret for, at regummieringsmaterialet anvendes korrekt, og at reparationen er uden fejl, som kan påvirke dækkets driftslevetid.

6.4.3 På radialdæk kan området omkring en forstærket reparation af en dækside eller skulder bule lidt ud, når dækket monteres på fælgen og pumpes op til det anbefalede driftstryk. De fysiske egenskaber af de anvendte forstærkede reparationsmaterialer skal være sådan, at bulens højde begrænses til 4 mm.

6.4.4 Regummieringsvirksomheden skal sikre, at fabrikanten eller leverandøren af det materiale, som anvendes til slidbane og dæksider, fastlægger betingelser for opbevaring og anvendelse af sådant materiale med henblik på at sikre dets kvalitet. På anmodning af regummieringsvirksomheden skal sådanne oplysninger gives på det officielle sprog i den stat, hvor materialerne skal anvendes.

6.4.5 Regummieringsvirksomheden skal sikre, at sammensætningen af reparationsmateriale og/eller -forbindelse er angivet i et dokument fra fabrikanten eller leverandøren. Materialeblandingen skal være egnet til den anvendelse, dækket er bestemt til.

6.4.6 Det forarbejdede dæk skal vulkaniseres snarest muligt efter færdiggørelse af reparations- og renoveringsarbejdet og senest som foreskrevet af materialefabrikanten.

6.4.7 Dækket skal vulkaniseres i et passende tidsrum og under passende temperatur og tryk som foreskrevet for de(t) anvendte materialer og udstyr. Formens dimensioner skal være tilpasset tykkelsen af det nye materiale og den raspede karkasses størrelse.

6.4.8 Det oprindelige materiales tykkelse efter raspning og det nye materiales gennemsnitstykkelse under slidbanemønsteret efter regummiering skal være som foreskrevet i punkt 6.4.8.1 og 6.4.8.2.

6.4.8.1 For radialdæk (mm):

3. ( (A+B) ( 13 (3,0 mm min.; 13,0 mm maks.)

A ( 2. (2,0 mm min.)

[pic]

B ( 0 (0,0 mm min.)

P.D. = Mønsterdybde

X = Raspningslinje

A = Det nye materiales gennemsnitstykkelse under mønsteret

B = Det oprindelige materiales minimumtykkelse over bæltet efter raspning.

6.4.8.2 For diagonaldæk (krydslagsdæk):

Det oprindelige materiale skal over beskyttelseslaget have en tykkelse af ( 0,80 mm;

Det nye materiale skal over den raspede karkasselinje have en tykkelse på ( 2,00 mm;

Det originale og nye materiale skal under rillernes bund i slidbanemønsteret have en samlet tykkelse på ( 3,00 mm og ( 13,00 mm.

6.4.9 Det regummierede dæks driftsbeskrivelse må ikke vise højere hastighedskode eller belastningstal end det oprindelige førstegangsdæks, medmindre det originale førstegangsdæks producent har fået tilladelse til, at den pågældende karkasse anvendes med den ændrede driftsbeskrivelse.

Oplysninger om, at en original førstegangskarkasse er blevet opkategoriseret på denne måde, skal af den godkendende myndighed frit stilles til rådighed for at alle regummieringsvirksomheder, og underretning herom skal gives de øvrige deltagere i overenskomsten af 1958 (se artikel 5 i overenskomsten om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårerne for gensidig anerkendelse af godkendelser, der er meddelt på grundlag af sådanne forskrifter - dokument E/ECE/324-E/ECE/TRANS/505/Rev.2).

Til videregivelse af sådanne oplysninger skal anvendes den standardformular, som er gengivet i bilag 1 til regulativ nr. 54.

6.4.10 Opkategorisering af driftsbeskrivelsen som omhandlet i punkt 6.4.9 er kun tilladt ved første regummiering af et originalt førstegangsdæk.

Dæk, som tidligere er blevet regummieret, må hverken forsynes med højere hastighedssymbol eller belastningstal end det, der er angivet på den brugte karkasse.

6.5 Inspektion:

6.5.1 Efter vulkanisering, og medens dækket stadig er varmt, skal hvert regummieret dæk efterses for åbenbare fejl. Under eller efter regummieringen skal dækket oppumpes til et tryk på mindst 1,5 bar med henblik på undersøgelse. Er der synlige defekter i dækkets profil (f.eks. buler, fordybninger osv.), skal det undersøges specielt med henblik på at fastlægge årsagen til fejlen.

6.5.2 Dækket skal før, under eller efter regummiering undersøges mindst én gang for at sikre, at dets opbygning er intakt, ved hjælp af en passende undersøgelsesmetode.

6.5.3 Med henblik på kvalitetskontrol skal et vist antal regummierede dæk underkastes destruktiv og/eller ikke-destruktiv prøvning eller undersøgelse. Det antal dæk, der kontrolleres, samt resultatet heraf skal registreres.

6.5.4 Efter regummiering skal dækkets dimensioner, målt i henhold til bilag 6, være i overensstemmelse enten med de mål, der fremgår af metoderne i punkt 7, eller med målene angivet i bilag 5.

Bemærk, at den største udvendige diameter af et regummieret dæk kan være indtil 1,5 % større end den største ydre diameter af et originalt nyt dæk, som er godkendt efter regulativ nr. 54.

6.6 Præstationsprøve:

6.6.1 Dæk, som er regummieret i overensstemmelse med dette regulativs forskrifter, skal kunne bestå den i bilag 7 foreskrevne udholdenhedsprøve for belastning/hastighed.

6.6.2 Såfremt et dæk efter at have gennemgået udholdenhedsprøven for belastning/hastighed ikke udviser slidbaneseparation, lagseparation, trådseparation, løsrivning eller knækkede tråde, anses dækket for at have bestået prøven.

6.6.3 Dækkets udvendige diameter, målt seks timer efter udholdenhedsprøven for belastning/hastighed, må højst afvige ± 3,5 % fra den udvendige diameter, som er målt før prøvningen.

7. FORSKRIFTER

7.1 Dæk, som er regummieret i henhold til dette regulativ, skal have følgende mål:

7.1.1 Dækbredde:

7.1.1.1 Dækbredden beregnes efter følgende formel:

S = S1 + K (A - A1)

hvor:

S : er dækkets faktiske bredde, angivet i mm, målt på prøvefælgen;

S1 : er ”konstruktivt bestemt dækbredde”, henført til den målefælg, som beskrives i den internationale dækstandard, som af regummieringsvirksomheden angives for den pågældende dækstørrelse.

A: er prøvefælgens bredde i mm;

A1 : er målefælgens bredde i mm i henhold til den internationale dækstandard, som af regummieringsvirksomheden angives for den pågældende dækstørrelse.

K : er en faktor, som sættes til 0,4.

7.1.2 Udvendig diameter:

7.1.2.1 Den teoretiske udvendige diameter af et regummieret dæk beregnes af følgende udtryk:

D = d + 2H,

hvor:

D: er den teoretiske udvendige diameter, i mm;

d: er den i punkt 2.21.3 definerede talværdi, i mm;

H : er den nominelle dækhøjde i mm, som er lig Sn gange 0,01 Ra ,

hvor:

Sn : er den nominelle dækbredde i mm;

Ra : er det nominelle højde/breddeforhold.

Alle ovenstående symboler er som angivet i dækdimensionsbetegnelsen, der er påført dæksiden i overensstemmelse med forskrifterne i punkt 3.2.2 og definitionen i punkt 2.21.

7.1.2.2 For dæk, hvis dimensionsbetegnelse er angivet i første kolonne af tabellerne i bilag 5 til ECE-regulativ nr. 54, er den udvendige diameter dog som angivet i disse tabeller.

7.1.3 Metode til måling af regummierede dæk:

7.1.3.1 Til måling af regummierede dæk skal anvendes metoderne i bilag 6.

7.1.4 Forskrifter for dækbredde:

7.1.4.1 Den faktiske totalbredde kan være mindre end de(n) bredde(r), som er fastlagt i punkt 7.1.

7.1.4.2 Den faktiske totalbredde kan endvidere overstige de(n) bredde(r), som er fastlagt i punkt 7.1:

Med 4 % for radialdæk, og

med 8 % for diagonaldæk (krydslagsdæk) og diagonalbæltedæk.

For dæk, som har en dækbredde over 305 mm og er bestemt til montering på tvillinghjul, må de(n)( nominelle værdi(er) dog højst overskrides med:

4 % for radialdæk, og

med 4 % for diagonaldæk (krydslagsdæk) og diagonalbæltedæk.

7.1.5 Forskrifter for dækkets udvendige diameter:

7.1.5.1 Den faktiske diameter af et regummieret dæk må ikke ligge uden for de Dmin- og Dmax-værdier, som fremgår af følgende formler:

Dmin = d + (2H x a)

Dmax = 1,015 x [d + (2H x b)]

hvor:

7.1.5.1.1 For de dimensioner, som ikke er angivet i tabellerne i bilag 5, er ”H” og ”d” som angivet i punkt 7.1.2.1,

7.1.5.1.2 for de i punkt 7.1.2.2 ovenfor anførte dimensioner er:

H = 0,5 (D - d) ,

hvor ”D” er fælgens udvendige diameter og ”d” fælgens nominelle diameter, angivet i ovennævnte tabeller for den pågældende dækstørrelse,

7.1.5.1.3 faktoren ”a” = 0,97 ,

7.1.5.1.4 faktoren ”b”:

Radialdæk | Diagonal- (krydslags-) og diagonalbæltedæk |

dæk til normal anvendelse | 1,04 | 1,07 |

dæk til specialanvendelse | 1,06 | 1,09 |

7.1.5.2 For vinterdæk kan den maksimale udvendige diameter (Dmax), som er beregnet i punkt 7.1.5.1, overskrides med indtil 1 %.

8. ÆNDRINGER AF GODKENDELSEN

8.1 Enhver ændring, som vedrører en regummieringsvirksomhed og berører nogen af de oplysninger, som den pågældende virksomhed har indleveret i ansøgningen om godkendelse, jf. punkt 4, skal anmeldes til den kompetente myndighed, som har godkendt virksomheden. Denne myndighed kan da:

8.1.1 enten skønne, at de foretagne ændringer næppe vil få mærkbar negativ virkning, og at regummieringsvirksomheden under alle omstændigheder stadig opfylder kravene, eller

8.1.2 kræve en supplerende undersøgelse.

8.2 Underretning om godkendelse eller nægtelse af godkendelse, med angivelse af ændringerne, skal gives de kontraherende parter, der anvender dette regulativ, efter proceduren i punkt 5.7.

9. PRODUKTIONENS OVERENSSTEMMELSE

Procedurerne til sikring af produktionens overensstemmelse skal opfylde bestemmelserne i overenskomstens tillæg 2 (E/ECE/324/ECE/TRANS/505/Rev.2), idet følgende forskrifter finder anvendelse:

9.1 Regummieringsvirksomheder, som er godkendt i henhold til dette regulativ, skal opfylde forskrifterne i punkt 6.

9.2 Indehaveren af godkendelsen skal sikre, at der, fordelt over hele året, udtages stikprøver af hvert års produktion, og at mindst følgende antal dæk, som er repræsentative for det producerede sortiment, undersøges og kontrolleres efter forskrifterne i dette regulativ:

9.2.1 0,01 % af den samlede årlige produktion, dog i intet tilfælde færre end to og ikke nødvendigvis over ti.

9.3 Såfremt den i punkt 9.2 foreskrevne kontrol gennemføres af den kompetente myndighed eller under dennes opsyn, kan resultaterne helt eller delvis indgå i eller erstatte dem, som foreskrives i punkt 9.4.

9.4 Den myndighed, der har meddelt godkendelsen af regummieringsvirksomheden, kan når som helst efterprøve de metoder, der anvendes til overensstemmelseskontrol på hvert produktionsanlæg. For hvert produktionsanlæg skal den kompetente myndighed udtage stikprøver af hvert års produktion, og mindst følgende antal dæk, som er repræsentative for det producerede sortiment, skal undersøges og kontrolleres efter forskrifterne i dette regulativ:

9.4.1 0,01 % af den samlede årlige produktion, dog i intet tilfælde færre end to og ikke nødvendigvis over ti.

9.5 De i punkt 9,4 omhandlede prøvninger og kontroller kan erstatte dem, der foreskrives i punkt 9.2.

10. SANKTIONER VED MANGLENDE OVERENSSTEMMELSE AF PRODUKTIONEN

10.1 Den godkendelse, som er meddelt regummieringsvirksomheden i henhold til dette regulativ, kan inddrages, hvis forskrifterne i punkt 9 ikke er opfyldt, eller hvis regummieringsvirksomheden eller dens produktion ikke har opfyldt forskrifterne i samme punkt.

10.2 Hvis en kontraherende part, der anvender dette regulativ, inddrager en godkendelse, som han tidligere har udstedt, skal han straks underrette de øvrige parter i overenskomsten af 1958, som anvender dette regulativ, herom gennem en kopi af oplysningsskemaet svarende til modellen i bilag 1.

11. ENDELIGT OPHØR AF PRODUKTIONEN

Den myndighed, som har godkendt regummieringsvirksomheden, skal underrettes, hvis virksomhedens drift og fabrikationen af regummierede dæk i henhold til dette regulativ indstilles. Ved modtagelse af denne underretning skal myndigheden underrette de øvrige parter i overenskomsten af 1958, som anvender dette regulativ, herom ved brug af et oplysningsskema svarende til modellen i bilag 1.

12. NAVN OG ADRESSE PÅ DE TEKNISKE TJENESTER, SOM FORESTÅR GODKENDELSESPRØVNINGEN, PÅ PRØVNINGSANSTALTER OG PÅ DE ADMINISTRATIVE TJENESTER

12.1 Parterne i overenskomsten af 1958, som anvender dette regulativ, meddeler FN's sekretariat navn og adresse på de tekniske tjenester, som er ansvarlige for udførelse af godkendelsesprøverne, og på eventuelle godkendte prøvningsanstalter, samt på de administrative myndigheder, som meddeler godkendelse, og til hvem der skal fremsendes oplysningsskema vedrørende afgørelser om nægtelse eller inddragelse af godkendelser eller om endeligt ophør af produktionen, som er udstedt i andre stater.

12.2 Parterne i overenskomsten af 1958, som anvender dette regulativ, kan anvende laboratorierne hos dækfabrikanter eller regummieringsvirksomheder og blandt disse som godkendte prøveanstalter udpege dem, som er beliggende på deres eget område eller på en af de andre 1958-overenskomstparters område, såfremt forudgående aftale herom er truffet med de kompetente administrative myndigheder hos den pågældende part.

12.3 I tilfælde, hvor en part i overenskomsten af 1958 gør brug af punkt 12.2, kan den, hvis den ønsker det, være repræsenteret ved prøvningerne.

BILAG 1

OPLYSNINGSSKEMA

(Største format: A4 (210 x 297 mm))

[pic]

Udsendt af: Myndighedens navn:

........................

........................

........................

vedrørende: 2/ MEDDELELSE AF GODKENDELSE

UDVIDELSE AF GODKENDELSE

NÆGTELSE AF GODKENDELSE

INDDRAGELSE AF GODKENDELSE

ENDELIGT OPHØR AF PRODUKTIONEN

for en regummieringsvirksomhed i henhold til regulativ nr. 109

Godkendelse nr.: …………………. Udvidelse nr.: …

1. Navn eller fabriksmærke på regummieringsvirksomheden: ……………………

2. Navn og adresse på regummieringsanlægget: ………………………………….

3. Navn og adresse på regummieringsvirksomhedens eventuelle repræsentant: ………………………………..

4. Kortfattet beskrivelse i henhold til punkt 4.1.3 og 4.1.4 i dette regulativ: …………………………………………………………….

5. Teknisk tjeneste og, i givet fald, den prøvningsanstalt, som er godkendt til at udføre godkendelses- eller overensstemmelsesprøvning: …………………………...

6. Datering af prøvningsrapporten fra den tekniske tjeneste: …………………………………

7. Nummer på prøvningsrapporten fra den tekniske tjeneste: ……………………………...

8. Årsag(er) til eventuel udvidelse: ……………………………………….

9. Eventuelle bemærkninger: …………………………………………………………………..

10. Sted: …………………………………………………………………………...

11. Dato: …………………………………………………………………………...

12. Underskrift: ……………………………………………………………………...

13. Som bilag til denne meddelelse findes en liste over de enkelte dele af den dokumentation, som er indleveret til de myndigheder, der har behandlet denne godkendelse, og som kan udleveres på anmodning.

___________

1/ Kendingsnummer på den stat, som har meddelt/udvidet/nægtet/inddraget godkendelse (jf. regulativets bestemmelser).

2/ Det ikke gældende overstreges.

BILAG 2

GODKENDELSESMÆRKETS UDFORMNING

[pic]

a = 12 mm (minimum)

Ovenstående godkendelsesmærke, som er påført et regummieret dæk, angiver, at den pågældende regummieringsvirksomhed er godkendt i Nederlandene (E4) under nr. 109R002439 i henhold til bestemmelserne i dette regulativ i dettes oprindelige udformning (00).

Typegodkendelsesnummeret skal placeres tæt på cirklen og enten over, under, til venstre eller til højre for bogstavet ”E”. Alle nummerets cifre skal stå på samme side af bogstavet »E« og vende samme vej. Brug af romertal i godkendelsesnumre bør undgås for at udelukke forveksling med andre symboler.

BILAG 3

UDFORMNING AF DET REGUMMIEREDE DÆKS MÆRKNING

[pic]

MÆRKNINGENS MINDSTE HØJDE (mm) |

Dæk med fælgdiameter ( kode 20 eller ( 508 mm eller med dækbredde ( 235 mm eller ( 9” | Dæk med fælgdiameter < kode 20 eller < 508 mm eller med dækbredde < 235 mm eller < 9” |

b | 6 | 9 |

c | 4 |

d | 6 |

Ovenstående eksempel definerer et regummieret dæk:

Med nominel dækbredde 295;

med nominelt højde/breddeforhold 80;

med radial opbygning (R);

med nominel fælgdiameter 572 mm, svarende til kode 22.5;

med en belastningsevne på hhv. 3 550 kg (monteret som enkelthjul) og 3 150 kg (som tvillinghjul), svarende til belastningstallene hhv. 152 og 148, som er opført i bilag 4;

af hastighedskategori K (referencehastighed 110 km/h);

som kan anvendes ved det entydige punkt: Hastighedskategori L (referencehastighed 120 km/h) og belastningsevne hhv. 3 350 kg (enkeltmonteret) og 3 000 kg (tvillingmonteret), svarende til belastningstal hhv. 150 og 146, som er opført i bilag 4 til dette regulativ,

bestemt til anvendelse uden slange (”TUBELESS”) og er et vinterdæk (M+S);

som er regummieret i uge 25, 26, 27 eller 28 i 2003, og

som skal oppumpes til 620 kPa med henblik på udholdenhedsprøvning for belastning/hastighed, svarende til PSI-symbolet 90.

Anbringelse og rækkefølge af dækkets påskrifter skal være følgende:

(a) Dimensionsbetegnelse bestående af nominel dækbredde, nominelt højde/breddeforhold, eventuelt symbol for opbygningstype samt nominel fælgdiameter skal opstilles som vist i ovenstående eksempel dvs. 295/80 R 22,5;

(b) driftsbeskrivelsen, som omfatter belastningstal og hastighedskategori, anbringes i nærheden af dækdimensionsbetegnelsen, enten før, efter, over eller under denne.

(c) betegnelserne ”TUBELESS” og ”M+S” kan stå et stykke fra dækdimensionsbetegnelsen;

(d) angivelsen ”RETREAD” kan stå et stykke fra dækdimensionsbetegnelsen;

(e) hvis regulativets punkt 3.2.5 anvendes, skal den supplerende driftsbeskrivelse (det entydige punkt), som omfatter belastningstal og hastighedskode, være angivet i en cirkel tæt på den nominelle driftsbeskrivelse, som som er påført dæksiden.

BILAG 4

FORTEGNELSE OVER BELASTNINGSTAL OG DERTIL SVARENDE BELASTNINGSEVNE

Belastningstal (LI) og tilsvarende belastningsevne (i kg) |

Radialdæk | Diagonal- og diagonalbæltedæk | 7 h | 16 h | 24 h |

122 og derover | F | 100 | 100 |

G | 125 | 100 |

J | 150 | 125 |

K: | 175 | 150 |

L | 200 | - |

M | 225 | - | 66 % | 84 % | 101 % |

121 og derunder | F | 100 | 100 |

G | 125 | 125 |

J | 150 | 150 |

K: | 175 | 175 |

L | 200 | 175 | 70 % | 88 % | 106 % |

4 h | 6 h |

M | 250 | 200 | 75 % | 97 % | 114 % |

N | 275 | - | 75 % | 97 % | 114 % |

P | 300 | - | 75 % | 97 % | 114 % |

Bemærkning:

1) Specialdæk (se regulativets punkt 2.3.2) skal prøves ved en hastighed lig 85 % af den hastighed, der foreskrives for tilsvarende normaldæk.

BILAG 7 - tillæg 2

FORHOLDET MELLEM TRYKINDEKSET OG TRYKENHEDER

Trykindeks (”PSI”) | bar | kPa |

20 | 1,4 | 140 |

25 | 1,7 | 170 |

30 | 2,1 | 210 |

35 | 2,4 | 240 |

40 | 2,8 | 280 |

45 | 3,1 | 310 |

50 | 3,4 | 340 |

55 | 3,8 | 380 |

60 | 4,1 | 410 |

65 | 4,5 | 450 |

70 | 4,8 | 480 |

75 | 5,2 | 520 |

80 | 5,5 | 550 |

85 | 5,9 | 590 |

90 | 6,2 | 620 |

95 | 6,6 | 660 |

100 | 6,9 | 690 |

105 | 7,2 | 720 |

110 | 7,6 | 760 |

115 | 7,9 | 790 |

120 | 8,3 | 830 |

125 | 8,6 | 860 |

130 | 9,0 | 900 |

135 | 9,3 | 930 |

140 | 9,7 | 970 |

145 | 10,0 | 1 000 |

150 | 10,3 | 1 030 |

... | ... | ... |

BILAG 8

BELASTNINGSEVNENS VARIATION MED HASTIGHEDEN

Dæk til erhvervskøretøjer, radialdæk og diagonaldæk

(i henhold til ECE-regulativ nr. 54)

Belastningsevnens variation med hastigheden (%) |

Hastighed (km/h) | Alle belastningstal | Belastningstal ( 122 5/ | Belastningstal ( 121 5/ |

Hastighedskategori | Hastighedskategori | Hastighedskategori |

1. Anvendelsesområde

2. Definitioner

3. Mærkning

4. Ansøgning om godkendelse

5. Godkendelse

6. Forskrifter

7. Specifikationer

8. Ændringer af godkendelsen

9. Produktionens overensstemmelse

10. Sanktioner ved manglende overensstemmelse af produktionen

11. Endeligt ophør af produktionen

12. Navn og adresse på de tekniske tjenester, som forestår godkendelsesprøvningen, og på de administrative tjenester

BILAG

Bilag 1 - Meddelelse om godkendelse eller udvidelse, nægtelse eller inddragelse af godkendelse eller endeligt ophør af en regummieringsvirksomhed, i medfør af regulativ nr. 108

Bilag 2 - Godkendelsesmærkets udformning

Bilag 3 - Udformningen af det regummierede dæks mærkning

Bilag 4 - Fortegnelse over belastningstal og tilsvarende belastningsevne

Bilag 5 - Dækdimensionsbetegnelse og -dimensioner

Bilag 6 - Metode til måling af dæk

Bilag 7 - Metode til udholdenhedsprøvning for belastning/hastighed

Bilag 8 - Forklarende figur

1. ANVENDELSESOMRÅDE

Dette regulativ finder anvendelse på fabrikation af regummierede dæk bestemt til montering på personbiler og påhængskøretøjer dertil til anvendelse på vej, med følgende undtagelser:

1.1 Regummierede dæk til erhvervskøretøjer og påhængskøretøjer dertil,

1.2 regummierede dæk med hastighedsevne under 120 km/h eller over 300 km/h,

1.3 dæk til cykler og motorcykler,

1.4 dæk, som oprindeligt er fremstillet uden symbol for hastighedskategori og/eller belastningstal,

1.5 dæk, som oprindeligt er fremstillet uden typegodkendelse og påskriften ”E” eller ”e”,

1.6 dæk, som er bestemt til montering på køretøjer fremstillet før 1939,

1.7 dæk, som udelukkende er bestemt til væddeløbskørsel eller til terrængående køretøjer og er mærket i overensstemmelse hermed,

1.8 reservedæk til midlertidig brug af typen ”T”.

2. DEFINITIONER - se også figuren i bilag 8

I dette regulativ forstås ved:

2.1 ”Sortiment af regummierede dæk”, et sortiment af dæk, som er regummieret i henhold til punkt 4.1.4;

2.2 ”opbygning”, den tekniske konstruktion af dækkets karkasse. Der skelnes især mellem følgende typer opbygning:

2.2.1 ”diagonaldæk” eller ”krydslagsdæk”, dæk, hvor trådlagene går helt ud til vulsten og er lagt i alternerende vinkler på væsentligt under 90° i forhold til slidbanens midterlinie;

2.2.2 ”diagonalbæltedæk”, diagonaldæk (krydslagsdæk), hvor karkassen er omgivet af et bælte bestående af to eller flere særligt stive trådlag, der er omtrent parallelle med karkassens;

2.2.3 ”radialdæk”, dæk, hvor trådlagene går helt ud til vulsten og danner en vinkel på tilnærmelsesvis 90° med slidbanens midterlinie, og hvor karkassen stabiliseres af et omtrent stift bælte langs omkredsen.

2.3 ”Anvendelsesart”

2.3.1 normaldæk: dæk, som er bestemt alene til normal brug på vej;

2.3.2 vinterdæk, dæk, hvor slidbanemønsteret eller både slidbanemønsteret og opbygningen er udformet med særligt henblik på at give bedre egenskaber end normaldæk i mudder og nyfalden eller smeltende sne. Vinterdæks slidbanemønster har sædvanligvis større mønsterriller (rifler) og massive blokke med større afstand mellem end på normaldæk;

2.3.3 reservedæk til midlertidig brug, dæk, som adskiller sig fra dæk til normale køreforhold og kun er bestemt til midlertidig brug under begrænsede køreforhold;

2.3.4 reservedæk af T-typen til midlertidig brug, en dæktype, som er bestemt til nødanvendelse ved højere dæktryk end normaldæk eller forstærkede dæk;

2.4 ”vulst”, den del af dækket, der ved sin form og opbygning ligger an mod fælgen og fastholder dækket på denne;

2.5 ”vævtråde”, de tråde, der danner tekstillaget i dækket;

2.6 ”lag”, lag af parallelle, gummibelagte vævtråde;

2.7 ”bælte”, for radialdæk eller diagonalbæltedæk, et eller flere lag materiale(r) under slidbanen, som er placeret omtrent parallelt med slidbanens midtlinje, således at karkassen fastholdes langs omkredsen;

2.8 ”beskyttelseslag” (breaker), for diagonaldæk, et mellemlag mellem karkassen og slidbanen;

2.9 ”vulstforstærkning”, materiale, som i vulstområdet beskytter karkassen mod gnidning eller slitage fra fælgen;

2.10 ”karkasse”, den del af dækket bortset fra slidbane og det yderste gummi på dæksiden, som i oppumpet tilstand bærer belastningen;

2.11 ”slidbane”, den del af dækket, som er bestemt til at komme i berøring med vejen, beskytter karkassen mod mekanisk beskadigelse og bevirker friktionen mod vejbanen;

2.12 ”dækside”, den del af dækket, som er mellem slidbanen og det område, som er bestemt til at være dækket af fælgflangen;

2.13 ”dækkets nedre område”, området mellem linjen svarende til den største dækbredde og det område, som er bestemt til at være dækket af fælgkanten;

2.14 ”mønsterrille”, mellemrummet mellem to tilstødende ribber eller blokke i slidbanemønsteret;

2.15 ”hovedriller”, de brede riller, som er beliggende i slidbanens midterzone, og som dækker omkring tre fjerdedele af slidbanens bredde;

2.16 ”dækbredde”, den lineære afstand mellem de udvendige sider af et oppumpet dæk, som er monteret på den angivne målefælg, fraregnet forhøjninger dannet af påskrifter, udsmykninger og beskyttelsesbånd eller -ribber;

2.17 ”total bredde”, den lineære afstand mellem de udvendige dæksider af et oppumpet dæk, som er monteret på den foreskrevne målefælg, medregnet forhøjninger dannet af påskrifter, udsmykning og beskyttelsesbånd eller -ribber;

2.18 ”dækhøjde”, den halve forskel mellem dækkets udvendige diameter og den nominelle fælgdiameter;

2.19 ”nominelt højde-bredde forhold”, 100 gange forholdet mellem nominel dækhøjde og nominel dækbredde, når disse mål regnes i samme måleenhed;

2.20 ”udvendig diameter”, største diameter af et oppumpet, regummieret dæk;

2.21 ”dækdimensionsbetegnelse”, en betegnelse, som angiver:

2.21.1 Den nominelle dækbredde. Denne angives i mm (undtagen for de dæktyper, hvis dimensionsbetegnelse findes i første kolonne af tabellerne i bilag 5 til dette regulativ);

2.21.2 det nominelle højde/breddeforhold (undtagen for de dæktyper, hvis dimensionsbetegnelse findes i første kolonne af tabellerne i bilag 5 til dette regulativ);

2.21.3 ”d”-værdi: Fælgens nominelle diameter, angivet enten som kode (tal mindre end 100) eller i mm (tal større end 100). Begge angivelser kan benyttes samtidig.

2.21.3.1 I det følgende er d-værdien angivet i mm:

Kode for nominel fælgdiameter - ”d” | d-værdi, angivet i mm |

8 9 10 11 12 13 14 | 203 229 254 279 305 330 356 |

15 16 17 18 19 | 381 406 432 457 483 |

20 21 | 508 533 |

2.22 ”nominel fælgdiameter (d)”, diameteren af den fælg, hvorpå dækket er bestemt til at monteres;

2.23 ”fælg”, støtten for dæk og slange, eller, for slangeløse dæk, støtten for dækkets vulster;

2.24 ”målefælg” den fælg, der angives som ”fælgbreddemål” eller ”konstruktivt bestemt fælgbredde” for en given dækdimensionsbetegnelse i en vilkårlig udgave af en eller flere af de internationale dækstandarder;

2.25 ”prøvefælg”, enhver fælg, der angives som godkendt, anbefalet eller tilladt i en af de internationale dækstandarder for dæk af den pågældende dimensionsbetegnelse og type;

2.26 ”international dækstandard”, et vilkårligt af følgende normgivende dokumenter:

(a) The European Tyre and Rim Technical Organisation (ETRTO) 1/ : 'Standards Manual'

(b) The European Tyre and Rim Technical Organisation (ETRTO) 1/ : 'Engineering Design Information _ obsolete data'

(c) The Tire and Rim Association Inc. (TRA) 2/ : 'Year Book'

(d) The Japan Automobile Tire Manufactures Association (JATMA) 3/ : 'Year Book'

(e) The Tyre and Rim Association of Australia (TRAA) 4/ :

'Standards Manual'

f) The Associaçiao Latino Americana de Pneus e Aros (ALAPA) 5/ :

'Manual de Normal Technicas'

g) The Scandinavian Tyre and Rim Organisation (STRO) 6/ :

'Data Book';

2.27 ”løsrivning”, løsrivning af gummistykker fra slidbanen;

2.28 ”trådseparation”, løsning af vævtråde fra gummibelægningen;

2.29 ”lagseparation”, separation af tilgrænsende lag;

Dækstandarderne kan rekvireres på følgende adresser:

1/ ETRTO, 32, Av. Brugmann - Bte 2, B-1060 Bruxelles, Belgien.

2/ TRA, 175 Montrose West Avenue, Suite 150, Copley, Ohio, 44321 USA.

3/ JATMA, 9th Floor, Toranomon Building No. 1-12, 1-Chome Toranomon Minato-ku, Tokyo 105, Japan.

4/ TRAA, Suite 1, Hawthorn House, 795 Glenferrie Road, Hawthorn, Victoria, 3122 Australien.

5/ ALAPA, Avenida Paulista 2444-12° Andar, conj. 124, 01310 Sao Paulo, SP Brasilien.

6/ STRO, Älggatan 48 A, Nb, S-216 15 Malmö, Sverige.

2.30. "slidbaneseparation" , løsning af slidbanen fra karkassen;

2 31. "slidindikatorer'', de fremspring i mønsterrillerne, som er bestemt til visuelt at angive graden af slitage på slidbanen;

2.32. "driftsbeskrivelse", den kombination af belastningstal og hastighedskategori, som gælder for det pågældende dæk;

2.33. "belastningstal", en talkode, som angiver den maksimale belastning, som dækket kan bære.

Fortegnelse over belastningstal og tilsvarende belastningsevne findes i bilag 4;

2.34. "hastighedskategori":

2.34.1. Et bogstavsymbol, som angiver den hastighed, ved hvilken dækket kan bære den belastning, som er angivet ved det tilhørende belastningstal;

2.34.2 hastighedskategorier og tilsvarende hastigheder er angivet i følgende tabel:

Hastighedskategori | Tilsvarende maksimalhastighed (km/h) |

L | 120 |

M | 130 |

N | 140 |

P | 150 |

Q | 160 |

R | 170 |

S | 180 |

T | 190 |

U | 200 |

H | 210 |

V | 240 |

W | 270 |

Y | 300 |

2.35 ”maksimal belastningsevne”, den tilladelige maksimale masse, som dækket må bære;

2.35.1 for dæk, som er konstrueret til en hastighed på ikke over 210 km/h, må den tilladelige maksimale belastning ikke være over den værdi, der svarer til dækkets belastningstal;

2.35.2 for dæk, der er konstrueret til en hastighed over 210 km/h men ikke over 300 km/h, må den maksimale belastningsevne ikke overstige den procentdel af den til dækkets belastningsevnetal hørende værdi, som i nedenstående tabel er angivet ud for maksimalhastigheden for det køretøj, som dækket er bestemt til at monteres på:

Hastighedskategori | Maksimalhastighed (km/h) | Maksimal belastning (%) |

V | 210 215 | 100,0 98,5 |

220 | 97,0 |

225 | 95,5 |

230 | 94,0 |

235 | 92,5 |

240 | 91,0 |

W | 240 250 260 270 | 100 95 90 85 |

Y | 270 280 290 300 | 100 95 90 85 |

For mellemliggende maksimalhastigheder kan maksimalbelastningen findes ved lineær interpolation;

2.36 ”regummieringsvirksomhed”, et anlæg eller en gruppe af anlæg til produktion af regummierede dæk;

2.37 ”regummiering”, fællesbetegnelse for renovering af et brugt dæk ved udskiftning af den slidte slidbane med nyt materiale. Betegnelsen kan også omfatte renovering af dæksidens ydre overflade og udskiftning af beskyttelseslaget. Den omfatter følgende metoder:

2.37.1 ”Topregummiering”, udskiftning af slidbanen;

2.37.2 ”regummiering”, udskiftning af slidbanen, således at det nye materiale strækker sig ned over en del af dæksiden;

2.37.3 ”vulst til vulst”, pålægning af ny slidbane og renovering af sidevæggen, herunder den nederste del eller en del heraf;

2.38 ”karkasse”, det slidte dæk, bestående af karkassen og den resterende slidbane samt dæksidemateriale;

2.39 ”raspning”, den proces, som anvendes til fjernelse af gammelt materiale fra karkassen for at klargøre overfladen til det nye materiale;

2.40 ”reparation”, det udbedrende arbejde, som udføres på beskadigede karkasser inden for vedtagne grænser;

2.41 ”slidbanemateriale”, materiale af en beskaffenhed, som gør det egnet til at erstatte den slidte slidbane. Det kan have forskellige former så som:

2.41.1 ”Slidbanegummi”, forskårne længder af materiale, som er ekstruderet således, at det frembringer den ønskede tværsnitsprofil og derefter monteret koldt på den forberedte karkasse. Det nye materiale skal vulkaniseres;

2.41.2 ”båndviklet” (strips), et bånd af slidbanemateriale, som ekstruderes direkte og vikles på den forberedte karkasse og opbygges til den ønskede tværsnitsprofil. Det nye materiale skal vulkaniseres;

2.41.3 ”direkte ekstrudering”, slidbanemateriale, som ekstruderes for at opnå den ønskede tværsnitsprofil. Når det nye materiale er ekstruderet direkte på den forberedte karkasse, skal det vulkaniseres;

2.41.4 ”forvulkaniseret”, en tidligere formet og vulkaniseret slidbane, som sættes direkte på den forberedte karkasse. Det nye materiale skal fæstnes til karkassen;

2.42 ”sidegummi”, materiale, som anvendes til at dække karkassens sider, hvorved de nødvendige mærker kan påføres;

2.43 ”bindegummi”, materiale, der anvendes som bindelag mellem den nye slidbane og karkassen samt til reparation af mindre skader;

2.44 ”klæber” (solution) er en klæbemiddelopløsning, som holder nye materialer på plads før vulkaniseringen;

2.45 ”vulkanisering”, betegnelsen for den ændring af det nye materiales fysiske egenskaber, som sædvanligvis frembringes ved udsættelse for varme og tryk i et bestemt tidsrum under kontrollerede betingelser;

2.46 ”dækkets urundhed”, variationen i dækkets radius, målt ved den ydre omkreds på slidbanens overflade;

2.47 ”ubalance”, et mål for variationen i massefordelingens omkring dækkets midterakse. Den kan måles enten som statisk eller dynamisk ubalance.

3. MÆRKNING

3.1 I bilag 3 findes et eksempel på det regummierede dæks mærkninger.

3.2 Regummierede dæk skal - for symmetriske dæk på begge sider, for asymmetriske dæk i det mindste på den udvendige dækside - have følgende mærkninger:

3.2.1 Fabriks- eller firmamærke;

3.2.2 dækdimensionsbetegnelse som defineret i punkt 2.21;

3.2.3 følgende angivelse af opbygningen:

3.2.3.1 For diagonaldæk (krydslagsdæk): Ingen angivelse, eller bogstavet »D« foran fælgdiametermærkningen;

3.2.3.2 for radialdæk: Bogstavet ”R” foran fælgdiametermærkningen samt, valgfrit, ordet ”RADIAL”;

3.2.3.3 for diagonalbæltedæk: Bogstavet ”B” placeret foran fælgdiametermærkningen samt ordet ”BIAS-BELTED”;

3.2.4 driftsbeskrivelse, bestående af:

3.2.4.1 dækkets nominelle belastningsevne, angivet ved det i punkt 2.33 foreskrevne belastningstal;

3.2.4.2 dækkets nominelle hastighedsevne, angivet ved den i punkt 2.34 foreskrevne kode;

3.2.5 såfremt dækket er konstrueret til brug uden indvendig slange, ordet ”TUBELESS”;

3.2.6 for vinterdæk, påskriften M+S eller MS eller M.S. eller M & S;

3.2.7 regummieringsdatoen som følger:

3.2.7.1 Til og med 31. december 1999: enten som foreskrevet i punkt 3.2.7.2, eller angivet ved en gruppe på tre cifre, hvoraf de to første angiver ugenummeret, det tredje året i fabrikationstiåret. Datokoden kan dække en fabrikationsperiode fra den uge, som angives af ugenummeret, til og med ugenummeret plus tre. Eksempel:

Påskriften ”253” angiver et dæk, som er regummieret i uge 25, 26, 27 eller 28 i året 1993.

Datokoden behøver kun være angivet på den ene dækside.

3.2.7.2 Fra den 1. januar 2000: Angivet ved en gruppe på fire cifre, hvoraf de to første angiver uge og de to efterfølgende det år, da dækket er regummieret. Datokoden kan dække en fabrikationsperiode fra den uge, som angives af ugenummeret, til og med ugenummeret plus tre. F.eks. angiver påskriften ”2503” et dæk, som er regummieret i uge 25, 26, 27 eller 28 i 2003.

Datokoden behøver kun være angivet på den ene dækside;

3.2.8 angivelsen ”RETREAD” (regummieret) eller ”REMOULD” (genstøbt) (fra den 1. januar 1999 må kun angivelsen ”RETREAD” benyttes). På anmodning af regummieringsvirksomheden kan samme angivelse tilføjes på et andet sprog.

3.3 Før typegodkendelse skal dækkene have en tom plads, der er tilstrækkelig stor til at rumme det typegodkendelsesmærke, som er omhandlet i punkt 5.8 og gengivet i bilag 2 til dette regulativ.

3.4 Efter typegodkendelse skal de mærker, som er omhandlet i punkt 5.8 og gengivet i bilag 2 til dette regulativ, placeres på den tomme plads omhandlet i punkt 3.3; disse mærker behøver kun være påført den ene dækside;

3.5 De i punkt 3.2 omhandlede mærkninger og det i punkt 3.4 og 5.8 foreskrevne typegodkendelsesmærke skal være let læselige og støbt på eller i dækket eller permanent angivet på dækket.

3.6 Såfremt nogen af den oprindelige fabrikants påskrifter stadig er synlige efter regummiering, anses disse for regummieringsvirksomhedens forskrifter og finder anvendelse på det regummierede dæk. Finder de oprindelige påskrifter ikke længere anvendelse på det regummierede dæk, skal de fjernes fuldstændig.

3.7 Det oprindelige godkendelsesmærke ”E” og ”e” og godkendelsesnummeret skal fjernes.

4. ANSØGNING OM GODKENDELSE

Følgende procedurer finder anvendelse for godkendelse af regummieringsvirksomheder:

4.1 Ansøgning om godkendelse af en regummieringsvirksomhed indgives enten af indehaveren af det fabriksmærke eller handelsnavn, som skal påføres dækket, eller af dennes befuldmægtigede repræsentant. I ansøgningen skal oplyses:

4.1.1 Regummieringsvirksomhedens opbygning;

4.1.2 kort beskrivelse af det kvalitetsstyringssystem, som sikrer effektiv kontrol af, at regummieringsprocedurerne opfylder dette regulativs forskrifter;

4.1.3 navn eller fabriksmærke, som påføres de regummierede dæk;

4.1.4 nedenstående oplysninger vedrørende det sortiment af dæk, som skal regummieres:

4.1.4.1 Sortiment af dækstørrelser,

4.1.4.2 dækkenes opbygning (diagonal, diagonalbælte eller radial),

4.1.4.3 dækkenes anvendelsesart (normaldæk, vinterdæk osv.),;

4.1.4.4 det regummieringssystem og den belægningsmetode, som skal anvendes til de nye materialer, som angivet i punkt 2.37 og 2.41,

4.1.4.5 maksimalhastighedskode for de dæk, som skal regummieres,

4.1.4.6 maksimalbelastningstal for de dæk, som skal regummieres,

4.1.4.7 den angivne internationale dæknorm, som dæksortimentet overholder.

5. GODKENDELSE

5.1 Regummieringsvirksomheden skal for at udføre regummiering være godkendt af de kompetente myndigheder efter dette regulativs forskrifter. De kompetente myndigheder træffer de nødvendige foranstaltninger som foreskrevet i dette regulativ til at sikre, at regummieringen i den pågældende produktionsvirksomhed finder sted i overensstemmelse med forskrifterne i dette regulativ. Regummieringsvirksomheden har det fulde ansvar for, at de regummierede dæk er i overensstemmelse med forskrifterne i dette regulativ og for, at deres ydeevne er tilstrækkelig til normal brug.

5.2 Ud over overholdelse af sædvanlige krav vedrørende indledende vurdering af regummieringsanlægget skal den kompetente myndighed påse, at arbejdsgange, driftsbetingelser, anvisninger og specifikationer leveret af materialeleverandøren er udfærdiget på et sprog, som let forstås af regummieringsvirksomhedens ansatte.

5.3 De kompetente myndigheder påser, at der i procedurer og driftshåndbøger for hver regummieringsvirksomhed er fastlagt grænser for, hvilke skader eller flænger i karkassen, som kan repareres med de anvendte materialer og arbejdsgange, uanset om skaden allerede findes eller opstår ved forberedelsen af dækket til regummiering.

5.4 Før godkendelse skal de kompetente myndigheder finde det godtgjort, at de regummierede dæk er i overensstemmelse med dette regulativ, og at de i punkt 6.7 og 6.8 foreskrevne prøvninger med tilfredsstillende resultat er gennemført på mindst 5 (men ikke nødvendigvis over 20) prøver af regummierede dæk, som er repræsentative for det dæksortiment, virksomheden producerer.

5.5 For hvert svigt, som konstateres ved disse prøver, skal yderligere to prøveeksemplarer af dækket med samme specifikationer afprøves. Såfremt den ene eller begge disse prøveeksemplarer udviser svigt, skal en endelig prøve på to eksemplarer afprøves. Såfremt den ene eller begge disse prøveeksemplarer udviser svigt, skal godkendelse af regummieringsvirksomheden nægtes.

5.6 Er alle forskrifter i dette regulativ opfyldt, meddeles godkendelse og tildeles et godkendelsesnummer for hver godkendt virksomhed. De to første cifre af dette nummer angiver den ændringsserie, som indeholder de seneste tekniske ændringer af regulativet på den dato, da godkendelsen udstedtes. Godkendelsesnummeret forsynes med den foranstillede angivelse ”108R”, som angiver, at godkendelsen vedrører et dæk, som er regummieret i henhold til dette regulativs forskrifter. Samme myndighed kan ikke tildele samme nummer til en anden produktionsvirksomhed, som omfattes af dette regulativ.

5.7 Underretning om godkendelse, udvidelse, nægtelse eller inddragelse af en godkendelse, eller endeligt ophør af produktionen i henhold til dette regulativ, skal gives de kontraherende parter, der anvender dette regulativ, ved brug af et oplysningsskema svarende til modellen i bilag 1.

5.8 På regummierede dæk, som overholder dette regulativ, skal der på det i punkt 3.3 angivne sted ud over de i punkt 3.2 foreskrevne mærker påføres et internationalt godkendelsesmærke, bestående af:

5.8.1 En cirkel, som omslutter bogstavet ”E”, efterfulgt af kendingsnummeret på den stat, som har udstedt godkendelsen.[18]; og

5.8.2 af det i punkt 5.6 omhandlede godkendelsesnummer.

5.9 I bilag 2 til dette regulativ er givet et eksempel på godkendelsesmærkets udformning.

6. FORSKRIFTER

6.1 Dæk må ikke modtages til regummiering, medmindre de er typegodkendt og forsynet med påskriften ”E” eller ”e”; denne forskrift er dog ikke obligatorisk før senest den 1. januar 2000.

6.1.1 Højhastighedsdæk, som kun er forsynet med påskriften "ZR" i dækdimensionsbetegnelsen, og som ikke er forsynet med en driftsbeskrivelse, må ikke regummieres.

6.2 Dæk, som tidligere er regummieret, må ikke modtages til yderligere regummiering.

6.3 Karkasser, som modtages til regummiering, må ikke være over syv år gamle, idet datomærkningen på det originale dæk er gældende; f.eks. må et dæk mærket ”253” regummieres indtil udgangen af år 2000.

6.4 Betingelser, som skal være opfyldt inden regummiering:

6.4.1 Dæk skal være rene og tørre, for de inspiceres.

6.4.2 Før raspning skal hvert dæk undersøges omhyggeligt indvendigt og udvendigt for at sikre, at det er egnet til regummiering.

6.4.3 Dæk med synlige skader som følge af overbelastning eller for lavt dæktryk må ikke regummieres.

6.4.4 Dæk som frembyder nogen af nedenstående defekter, må ikke modtages til regummiering:

6.4.4.1 (a) større revner, som når ind til karkassen;

(b) for hastighedskategorier over ”H”, gennemtrængning eller beskadigelse af karkassen, medmindre den pågældende karkasse skal ned i en lavere hastighedskategori;

(c) tidligere reparation af skader uden for de foreskrevne skadegrænser - se punkt 5.3;

(d) adskilt karkasse (separation);

(e) væsentligt angreb af carbonhydrider eller kemikalier;

f) flere skader for tæt på hinanden;

g) beskadiget eller brudt vulst;

h) ældning eller beskadigelse af innerliningen, som ikke kan repareres;

i) anden beskadigelse af vulsten end sekundære skader alene på ”gummiet”;

j) karkassens vævtråde blottede som følge af slidbaneslitage eller ridset dækside;

k) separation af slidbane- eller dæksidemateriale fra karkassen, som ikke kan repareres;

l) beskadigelse af opbygningen i dæksideområdet.

6.4.5 Radialdækkarkasser, som udviser separation i bæltet ud over let løsning i bæltekanten, må ikke modtages til regummiering.

6.5 Forberedelse:

6.5.1 Hvert dæk skal efter raspning og før påføring af nyt materiale dæk igen undersøges grundigt i det mindste udvendigt for at sikre, at det fortsat er egnet til regummiering.

6.5.2 Hele den overflade, som skal påføres nyt materiale, skal være klargjort uden overophedning og må ikke have flænger forårsaget af raspningen eller være flosset.

6.5.3 Hvis der skal anvendes forvulkaniseret materiale, skal konturerne af det forberedte område overholde materialefabrikantens forskrifter.

6.5.4 Løse trådender er ikke tilladt.

6.5.5 Karkassetrådene må ikke beskadiges under forberedelsesprocessen.

6.5.6 Raspningsskader på et radialdæks bælte skal være begrænset til karkassens yderste lag.

6.5.7 På diagonaldæk er grænserne for raspningsskader følgende:

6.5.7.1 Ved tolagsopbygning må der ikke være skader på karkassen, bortset fra let lokal raspningsskade af karkassesamlingen.

6.5.7.2 Ved slangeløse dæk med tolagsopbygning med beskyttelseslag må der ikke være beskadigelse af karkassen eller beskyttelseslaget.

6.5.7.3 Ved dæk med slanger med tolagsopbygning med beskyttelseslag er lokal beskadigelse af beskyttelseslaget tilladt.

6.5.7.4 Ved slangeløse dæk, hvis opbygning består af fire lag eller derover, må der ikke være beskadigelse af karkassen eller beskyttelseslaget.

6.5.7.5 For opbygninger med fire lag eller derover for dæk med slange skal beskadigelsen være begrænset til det yderste lag af topzonen.

6.5.8 Blottede ståldele skal hurtigst muligt behandles med et egnet middel som angivet af fabrikanten af det pågældende middel.

6.6 Regummiering:

6.6.1 Regummieringsvirksomheden sørger for, at fabrikanten eller leverandøren af reparationsmaterialet, herunder lapper, er ansvarlig for følgende:

(a) At angive metoder til påføring og opbevaring. På anmodning af regummieringsvirksomheden skal sådanne oplysninger gives på det officielle sprog i den stat, hvor materialerne skal anvendes,

(b) at angive grænser for de beskadigelser, som regummieringsmaterialerne kan anvendes på. På anmodning af regummieringsvirksomheden skal sådanne oplysninger gives på det officielle sprog i den stat, hvor materialerne skal anvendes,

(c) at sikre, at forstærkede lapper til dæk er egnede til formålet, når de anvendes korrekt ved reparation af karkassen,

(d) at sikre, at lapperne kan bære det dobbelte af det maksimale dæktryk, som foreskrives af dækfabrikanten;

(e) at sikre, at eventuelt andet reparationsmateriale er egnet til den påtænkte anvendelse.

6.6.2 Regummieringsvirksomheden er ansvarlig for korrekt anvendelse af regummieringsmaterialet og for at sikre, at reparationen er uden fejl, som kan påvirke dækkets driftslevetid.

6.6.3 Regummieringsvirksomheden skal sikre, at fabrikanten eller leverandøren af det materiale, som anvendes til slidbane og dæksider, fastlægger betingelser for opbevaring og anvendelse af sådant materiale med henblik på at sikre dets kvalitet. På anmodning af regummieringsvirksomheden skal sådanne oplysninger gives på det officielle sprog i den stat, hvor materialet skal anvendes.

6.6.4 Regummieringsvirksomheden skal sikre, at sammensætningen af reparationsmateriale og/eller -forbindelse er angivet i et dokument fra fabrikanten eller leverandøren. Materialeblandingen skal være egnet til den anvendelse, dækket er bestemt til.

6.6.5 Det forarbejdede dæk skal vulkaniseres snarest muligt efter færdiggørelse af reparations- og renoveringsarbejdet og senest som foreskrevet af materialefabrikanten.

6.6.6 Dækket skal vulkaniseres i et passende tidsrum og under passende temperatur og tryk som foreskrevet for de(t) anvendte materialer og udstyr.

6.6.7 Formens dimensioner skal være tilpasset tykkelsen af det nye materiale og den raspede karkasses størrelse. Radialdæk, må, når de støbes, kun vulkaniseres i radialforme eller radialt inddelte forme.

6.6.8 Det oprindelige materiales tykkelse efter raspning og det nye materiales gennemsnitstykkelse under slidbanemønsteret efter regummiering skal være som foreskrevet i punkt 6.6.8.1 og 6.6.8.2. Materialets tykkelse skal på alle punkter både på tværs af slidbanens bredde og rundt om hele dækkets omkreds skal være kontrolleret således, at bestemmelserne i punkt 6.7.5 og 6.7.6 er overholdt.

6.6.8.1 For radialdæk og diagonalbæltedæk (mm):

1,5 ( (A+B) ( 5 (1,5 mm min.; 5,0 mm maks.)

A ( 1 (1,0 mm min.)

B ( 0,5 (0,5 mm min.)

[pic]

P.D. = Mønsterdybde

X = Raspningslinje

A = Det nye materiales gennemsnitstykkelse under mønsteret

B = Det oprindelige materiales minimumtykkelse over bæltet efter raspning.

6.6.8.2 For diagonaldæk (krydslagsdæk):

Det oprindelige materiale skal over beskyttelseslaget have en tykkelse af ( 0,00 mm;

Det nye materiale skal over den raspede karkasselinje have en tykkelse på ( 2,00 mm;

Det originale og nye materiale skal under rillernes bund i slidbanemønsteret have en samlet tykkelse på ( 2,00 mm og ( 5,00 mm.

6.6.9 Det regummierede dæks driftsbeskrivelse må ikke vise højere hastighedskode eller belastningstal end det oprindelige førstegangsdæks.

6.6.10 Regummierede dæk skal have en hastighedskategori på mindst 120 km/h (”L”) og højst 300 km/h (”Y”).

6.6.11 Der skal indbygges slidindikatorer som følger:

6.6.11.1 De regummierede dæk skal være forsynet med mindst seks tværstillede rækker slidindikatorer, som har tilnærmelsesvis lige stor indbyrdes afstand og er placeret i slidbanens hovedriller. Slidindkatorerne må ikke kunne forveksles med materialekanterne mellem slidbanens ribber eller blokke.

6.6.11.2 For dæk, som er bestemt til montering på fælge med nominel diameterkode på ikke over 12, kan fire rækker slidindikatorer dog godtages.

6.6.11.3 Slidindkatorerne skal med en tolerance på +0,60/-0,00 mm kunne angive, at slidbanens rilledybde ikke er over 1,6 mm.

6.6.11.4 Slidindikatorernes højde bestemmes som forskellen, målt fra slidbanens overflade, mellem mønsterdybden, målt til slidindikatorernes overside, og mønsterdybden målt til bunden af mønsterrillerne tæt på den skrå overflade ved bunden af slidindikatorerne.

6.7 Inspektion:

6.7.1 Efter vulkanisering, og medens dækket stadig er varmt, skal hvert regummieret dæk efterses for åbenbare fejl. Under eller efter regummieringen skal dækket oppumpes til et tryk på mindst 1,5 bar med henblik på undersøgelse. Er der synlige defekter i dækkets profil (f.eks. buler, fordybninger osv.), skal det undersøges specielt med henblik på at fastlægge årsagen til fejlen.

6.7.2 Dækket skal før, under eller efter regummiering undersøges mindst én gang for at sikre, at dets opbygning er intakt, ved hjælp af en passende undersøgelsesmetode.

6.7.3 Med henblik på kvalitetskontrol skal et vist antal regummierede dæk underkastes destruktiv og/eller ikke-destruktiv prøvning eller undersøgelse. Det antal dæk, der kontrolleres, samt resultatet heraf skal registreres.

6.7.4 Efter regummiering skal dækkets dimensioner, målt i henhold til bilag 6, være i overensstemmelse enten med de mål, der fremgår af metoderne i punkt 7, eller med bilag 5.

6.7.5 Det regummierede dæks urundhed må ikke være over 1,5 mm (måletolerance: +0,4 mm).

6.7.6 Den maksimale statiske ubalance af det regummierede dæk, målt ved fælgdiameteren, må ikke være over 1,5 % af dækkets masse.

6.7.7 Slidindkatorerne skal opfylde forskrifterne i punkt 6.6.11.

6.8 Præstationsprøve:

6.8.1 Dæk, som er regummieret i overensstemmelse med dette regulativs forskrifter, skal kunne bestå den i bilag 7 foreskrevne udholdenhedsprøve for belastning/hastighed.

6.8.2 Såfremt et dæk efter at have gennemgået udholdenhedsprøven for belastning/hastighed ikke udviser slidbaneseparation, lagseparation, trådseparation, løsrivning eller knækkede tråde, anses dækket for at have bestået prøven.

6.8.3 Dækkets udvendige diameter, målt seks timer efter udholdenhedsprøven for belastning/hastighed, må højst afvige ± 3,5 % fra den udvendige diameter, som er målt før prøvningen.

7. FORSKRIFTER

7.1 Dæk, som er regummieret i henhold til dette regulativ, skal have følgende mål:

7.1.1 Dækbredde:

7.1.1.1 Dækbredden beregnes efter følgende formel:

S = S1 + K (A - A1)

hvor:

S : er dækkets faktiske bredde, angivet i mm, målt på prøvefælgen;

S1 : er ”konstruktivt bestemt dækbredde”, henført til den målefælg, som beskrives i den internationale dækstandard, som af regummieringsvirksomheden angives for den pågældende dækdimension.

A: er prøvefælgens bredde i mm;

A1 : er målefælgens bredde i mm, således som den beskrives i den internationale dækstandard, som angives af regummieringsvirksomheden for den pågældende dækdimension.

K : er en faktor, som sættes til 0,4.

7.1.2 Udvendig diameter:

7.1.2.1 Den teoretiske udvendige diameter af et regummieret dæk beregnes af følgende udtryk:

D = d + 2H,

hvor:

D: er den teoretiske udvendige diameter, i mm;

d: er den i punkt 2.21.3 definerede talværdi, i mm;

H : er den nominelle dækhøjde i mm, som er lig Sn gange 0,01 Ra ,

hvor:

Sn er den nominelle dækbredde i mm;

Ra er det nominelle højde/breddeforhold.

Alle ovenstående symboler er som angivet i dækdimensionsbetegnelsen, der er påført dæksiden i overensstemmelse med forskrifterne i punkt 3.2.2 og definitionen i punkt 2.21.

7.1.2.2 For dæk, hvis dimensionsbetegnelse er angivet i første kolonne af tabellerne i bilag 5 til ECE-regulativ nr. 54, er den udvendige diameter dog som angivet i disse tabeller.

7.1.3 Metode til måling af regummierede dæk:

7.1.3.1 Til måling af regummierede dæk skal anvendes metoderne i bilag 6.

7.1.4 Forskrifter for dækbredde:

7.1.4.1 Den faktiske totalbredde kan være mindre end de(n) bredde(r), som er fastlagt i punkt 7.1.

7.1.4.2 Den faktiske totalbredde kan endvidere overstige de(n) bredde(r), som er fastlagt i punkt 7.1:

7.1.4.2.1 Med 4 % for radialdæk, og

7.1.4.2.2 med 6 % for diagonaldæk (krydslagsdæk) og diagonalbæltedæk.

7.1.4.2.3 har dækket et særligt beskyttelsesbånd, kan den bredde, der fremkommer ved anvendelse af tolerancerne i punkt 7.1.4.2.1 og 7.1.4.2.2, endvidere overskrides med maks. 8 mm.

7.1.5 Forskrifter for dækkets udvendige diameter:

7.1.5.1 Den faktiske diameter af et regummieret dæk må ikke ligge uden for de Dmin- og Dmax-værdier, som fremgår af følgende formler:

Dmin = d + (2H x a)

Dmax = d + (2H x b)

hvor:

7.1.5.1.1 For de dimensioner, som ikke er angivet i tabellerne i bilag 5, er ”H” og ”d” som angivet i punkt 7.1.2.1.

7.1.5.1.2 For de dimensioner, som er omhandlet i punkt 7.1.2.2 ovenfor, er:

H = 0,5 (D - d) ,

hvor ”D” er fælgens udvendige diameter og ”d” fælgens nominelle diameter angivet i ovennævnte tabeller for den pågældende dimension.

7.1.5.1.3 Faktoren ”a” = 0,97

7.1.5.1.4 Faktoren ”b”:

dæk til normal anvendelse | Radialdæk | Diagonal- (krydslags-) og diagonalbæltedæk |

1,04 | 1,08 |

7.1.5.2 For vinterdæk kan den maksimale udvendige diameter (Dmax), som er beregnet i punkt 7.1.5.1, overskrides med indtil 1 %.

8. ÆNDRINGER AF GODKENDELSEN

8.1 Enhver ændring, som vedrører en regummieringsvirksomhed og berører nogen af de oplysninger, som den pågældende virksomhed har indleveret i ansøgningen om godkendelse, jf. punkt 4, skal anmeldes til den kompetente myndighed, som har godkendt virksomheden. Denne myndighed kan da:

8.1.1 enten skønne, at de foretagne ændringer næppe vil få mærkbar negativ virkning, og at regummieringsvirksomheden under alle omstændigheder stadig opfylder kravene, eller

8.1.2 kræve en supplerende undersøgelse.

8.2 Underretning om godkendelse eller nægtelse af godkendelse, med angivelse af ændringerne, skal gives de kontraherende parter, der anvender dette regulativ, efter proceduren i punkt 5.7.

9. PRODUKTIONENS OVERENSSTEMMELSE

Procedurerne til sikring af produktionens overensstemmelse skal opfylde bestemmelserne i overenskomstens tillæg 2 (E/ECE/324/ECE/TRANS/505/Rev.2), idet følgende forskrifter finder anvendelse:

9.1 Regummieringsvirksomheder, som er godkendt i henhold til dette regulativ, skal opfylde forskrifterne i punkt 6.

9.2 Indehaveren af godkendelsen skal sørge for, at der - for hvert produktionsår og fordelt over hele året - foretages kontrol og afprøvning i henhold til dette regulativs forskrifter af mindst følgende antal dæk, som er repræsentativt for det producerede sortiment:

9.2.1 0,01 % af den samlede årlige produktion, dog i intet tilfælde færre end 5 og ikke nødvendigvis over 20.

9.3 Såfremt forskrifterne i punkt 9.2 gennemføres af den kompetente myndighed eller under dennes kontrol, kan resultaterne indgå i eller erstatte dem, som foreskrives i punkt 9.4.

9.4 Den myndighed, der har meddelt godkendelsen af regummieringsvirksomheden, kan når som helst efterprøve de metoder, der anvendes til overensstemmelseskontrol på hvert produktionsanlæg. For hvert produktionsanlæg skal den kompetente myndighed udtage stikprøver af hvert års produktion, og mindst følgende antal dæk, som er repræsentative for det producerede sortiment, skal undersøges og kontrolleres efter forskrifterne i dette regulativ:

9.4.1 0,01 % af den samlede årlige produktion, dog i intet tilfælde færre end 5 og ikke nødvendigvis flere end 20.

9.5 De i punkt 9.4 omhandlede afprøvninger og kontroller kan erstatte dem, som foreskrives i punkt 9.2.

10. SANKTIONER VED MANGLENDE OVERENSSTEMMELSE AF PRODUKTIONEN

10.1 Den godkendelse, som er meddelt regummieringsvirksomheden i henhold til dette regulativ, kan inddrages, hvis forskrifterne i punkt 9 ikke er opfyldt, eller hvis regummieringsvirksomheden eller dens produktion ikke opfylder forskrifterne i samme punkt.

10.2 Hvis en kontraherende part, der anvender dette regulativ, inddrager en godkendelse, som han tidligere har udstedt, skal han straks underrette de øvrige parter i overenskomsten af 1958, der anvender dette regulativ, herom gennem en kopi af oplysningsskemaet svarende til modellen i bilag 1.

11. ENDELIGT OPHØR AF PRODUKTIONEN

Den myndighed, som har godkendt regummieringsvirksomheden, skal underrettes, hvis virksomhedens drift og fabrikationen af regummierede dæk i henhold til dette regulativ indstilles. Ved modtagelse af denne underretning skal myndigheden underrette de øvrige parter i overenskomsten af 1958, der anvender dette regulativ, herom ved brug af et oplysningsskema svarende til modellen i bilag 1.

12. NAVN OG ADRESSE PÅ DE TEKNISKE TJENESTER, SOM FORESTÅR GODKENDELSESPRØVNINGEN, PÅ PRØVNINGSANSTALTER OG PÅ DE ADMINISTRATIVE TJENESTER

12.1 Parterne i overenskomsten af 1958, der anvender dette regulativ, meddeler FN's sekretariat navn og adresse på de tekniske tjenester, som er ansvarlige for udførelse af godkendelsesprøverne, og på eventuelle godkendte prøvningsanstalter, samt på de administrative myndigheder, som meddeler godkendelse, og til hvem der skal fremsendes oplysningsskema vedrørende afgørelser om nægtelse eller inddragelse af godkendelser, som er udstedt i andre stater.

12.2 Parterne i overenskomsten af 1958, der anvender dette regulativ, kan anvende laboratorierne hos dækfabrikanter eller regummieringsvirksomheder og blandt disse som godkendte prøveanstalter udpege dem, som er beliggende på deres eget område eller på en af de andre 1958-overenskomstparters område, såfremt forudgående aftale herom er truffet med de kompetente administrative myndigheder hos den pågældende part.

12.3 I tilfælde, hvor en part i overenskomsten af 1958 gør brug af punkt 12.2, kan han, hvis han ønsker det, være repræsenteret ved prøvningerne.

BILAG 1

OPLYSNINGSSKEMA

(Største format: A4 (210 x 297 mm))

[pic]

Udfærdiget af: myndighedens navn:

........................

........................

........................

vedrørende: 2/-9 MEDDELELSE AF GODKENDELSE

UDVIDELSE AF GODKENDELSE

NÆGTELSE AF GODKENDELSE

INDDRAGELSE AF GODKENDELSE

ENDELIGT OPHØR AF PRODUKTIONEN

for en regummieringsvirksomhed i henhold til regulativ nr. 108

Godkendelse nr.: . . . . . . . . . . . . Udvidelse nr.: . . . . . . . . . .

1. Navn eller fabriksmærke på regummieringsvirksomheden: . . . . . . . . . . . . . . . .

2. Navn og adresse på regummieringsanlægget: . . . . . . . . . . . . . . . . . . . . . . . . . .

3. Navn og adresse på regummieringsvirksomhedens eventuelle repræsentant: . . . . . . . ..

4. Kortfattet beskrivelse i henhold til punkt 4.1.3 og 4.1.4 i dette regulativ: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

5. Teknisk tjeneste og, i givet fald, den prøvningsanstalt, som er godkendt til at udføre godkendelses- eller overensstemmelsesprøvning: . . . . . . . . . . . . . . . . . . . . .

6. Datering af prøvningsrapporten fra den tekniske tjeneste: . . . . . . . . . . . . . . . . . . . . . . .

7. Nummer på prøvningsrapporten fra den tekniske tjeneste: . . . . . . . . . . . . . . . . . . . . . .

8. Årsag(er) til eventuel udvidelse: . . . . . . . . . . . . . . . . . . . . . . . . . . . . . .

9. Eventuelle bemærkninger: . . . . . . . . . . . . . . . . . . . . . . . . . . . . . . . . . . . . . . . . . . . . . . .

10. Sted: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

11. Dato: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

12. Underskrift: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

13. Som bilag til denne meddelelse findes en liste over de enkelte dele af den dokumentation, som er indleveret til de myndigheder, der har behandlet denne godkendelse, og som kan udleveres på anmodning.

___________

1/ Kendingsnummer på den stat, som har meddelt/udvidet/nægtet/inddraget godkendelse (jf. regulativets bestemmelser).

2/ Det ikke gældende overstreges.

BILAG 2

GODKENDELSESMÆRKETS UDFORMNING

[pic]

a = 12 mm (minimum)

Ovenstående godkendelsesmærke, som er påført et regummieret dæk, angiver, at den pågældende regummieringsvirksomhed er godkendt i Nederlandene (E4) under nr. 108R002439 i henhold til bestemmelserne i dette regulativ i dettes oprindelige udformning (00).

Typegodkendelsesnummeret skal placeres tæt på cirklen og enten over, under, til venstre eller til højre for bogstavet ”E”. Alle nummerets cifre skal stå på samme side af bogstavet »E« og vende samme vej. Brug af romertal i godkendelsesnumre bør undgås for at udelukke forveksling med andre symboler.

BILAG 3

UDFORMNING AF DET REGUMMIEREDE DÆKS MÆRKNING

Eksempel på mærkning, som skal påføres regummierede dæk, som bringes på markedet efter ikrafttræden af dette regulativ.

[pic]

b : 6 mm (min.)

c : 4 mm (min.)

d : 3 mm (min.)

og fra 1998, 4 mm (min.)

Ovenstående påskrifter definerer et regummieret dæk:

Med nominel dækbredde 185;

med nominelt højde/breddeforhold 70;

med radial opbygning (R);

med nominel fælgdiameterkode 14;

med driftsbeskrivelsen ”89T”, som angiver en belastningsevne på 580 kg, svarende til belastningstal ”89”, og en hastighedsevne på 190 km/h, svarende til hastighedskategori ”T”;

bestemt til anvendelse uden slange (”TUBELESS”);

som er et vinterdæk (M+S);

som er regummieret i uge 25, 26, 27 eller 28 i 2003.

Anbringelse og rækkefølge af dækkets påskrifter skal være følgende:

(a) Dimensionsbetegnelse bestående af nominel dækbredde, nominelt højde/breddeforhold, eventuelt symbol for opbygningstype samt nominel fælgdiameter skal opstilles som vist i ovenstående eksempel: 185/70 R 14;

(b) driftsbeskrivelsen, som omfatter belastningstal og hastighedskategori, anbringes i nærheden af dækdimensionsbetegnelsen, enten før, efter, over eller under denne ;

(c) betegnelserne ”TUBELESS”, ”REINFORCED” og ”M+S” kan stå et stykke fra dækdimensionsbetegnelsen;

(d) angivelsen ”RETREAD” kan stå et stykke fra dækdimensionsbetegnelsen.

BILAG 4

FORTEGNELSE OVER BELASTNINGSTAL OG DERTIL SVARENDE BELASTNINGSEVNE

Belastningstal (LI) og tilsvarende masse (i kg) |

Hastighedskategori |

L, M, N | P, Q, R, S | T, U, H, V |

4 | 1,7 | 2,0 | - |

6 | 2,1 | 2,4 | 2,6 |

8 | 2,5 | 2,8 | 3,0 |

1.2.3 for radialdæk af normal art: 1,8 bar;

1.2.4 for forstærkede dæk: 2,3 bar.

2. Dækket, som er monteret på fælgen, konditioneres ved rumtemperatur i mindst 24 timer, medmindre andet er angivet i punkt 6.8.3 i dette regulativ.

3. Dæktrykket indstilles til den i punkt 1.2 i dette bilag foreskrevne værdi.

4. Dækkets største bredde måles i seks punkter med lige stor indbyrdes afstand, idet tykkelsen af beskyttelsesribber eller -bånd medregnes. Den største af de målte værdier regnes som dækkets totalbredde.

5. Den udvendige diameter beregnes på grundlag af den største omkreds af det oppumpede dæk.

BILAG 7

METODE TIL UDHOLDENHEDSPRØVNING FOR BELASTNING/HASTIGHED

(I PRINCIPPET SVARENDE TIL BILAG 7 I REGULATIV NR. 30)

1. Forberedelse af dækket

1.1 Det regummierede dæk monteres på den af regummieringsvirksomheden foreskrevne prøvefælg.

1.2 Dækket pumpes op til det pågældende tryk, som er angivet (i bar) i nedenstående tabel:

Hastigheds- kategori | Diagonaldæk | Radialdæk | Bæltediagonaldæk |

Lagklasse: | Normal | Forstærket | Normal |

4 | 6 | 8 |

L, M, N | 2,3 | 2,7 | 3,0 | 2,4 | - | - |

P, Q, R, S | 2,6 | 3,0 | 3,3 | 2,6 | 3,0 | 2,6 |

T, U, H | 2,8 | 3,2 | 3,5 | 2,8 | 3,2 | 2,8 |

V | 3,0 | 3,4 | 3,7 | 3,0 | 3,4 | - |

W og Y | - | - | - | 3,2 | 3,6 | - |

1.3 Fabrikanten kan, med begrundelse, anmode om brug af et andet oppumpningstryk end det under punkt 1.2 ovenfor anførte. I så fald skal dækket oppumpes til dette tryk.

1.4 Enheden dæk med hjul konditioneres ved prøverummets temperatur i mindst tre timer.

1.5 Dæktrykket indstilles til det, der foreskrives i punkt 1.2 eller 1.3 i dette bilag.

2. Prøvningsmetode

2.1 Dæk og hjul monteres på prøveakslen og anbringes hvilende mod ydersiden af en motordrevet glat prøverulle med diameter 1,70 m ± 1 % eller en r